BABAD DEMAK PESISIRAN 


PUPUH 01 
Asmaradana 


Bismillahirrohmanirrohim 


=01= 
Ingsun amimiti amuji, anebt nama Yang Suksma, kang murah hing 
dunya mangke, ingkang (........ ) ing akherat (1), kang pinuji datan 
pegat, angganjar kawelas ayun, angapura wong kang dosa. 


= 02 = 
Sampunne muji Yang Widi, amuji Nabi Muhamad, kelawan kawula 
wargane, sahabat sekawan ika /2/ ingkang nama abubakar, 
Ngumar Ngusman kaping telu, Kaping pat Ngali Murtala. 


= 03 = 
Tatakala wiwite nulis, ing dinten Sapatu punika, anggalipun kaping 
pat likur, sangalas, haiya iku taunipun, kang nulis nama Marsuf 
punika. 


= 04 = 
Panedhane kang anulis, sampun maca bari nginang manawa 
keneng dubang, sampun maca /3/ barini yudud menawa keneng 
dahana, sampun maca ngadal ika, menawa kang tembang. 


= 05 = 
Penedhane kang anulis, mering sanak kang amaca, den-agung 
pengapurane, aksara kathah kang bangga kirang den-wuwuhana, 
sampuh geguyu kang nurun kang nurat dereng pespada. 


= 06 = 
Wntenten carita Winarni, nuturaken kang kina-kina, saking Adam 
sedayane, ana dadi nabi ika, ana dadi waliyullah, ana dadi guru 
ratu, ana kang dadi manolan. 


= 07 = 
Nabi Adam asewini, wolung dasa punjul sanga, kang kocap siji 
putrane, Nabi Sis iku kang nama, Nabi Sisi sampun peputra kalih 
sami jalunipun, ang sepuh Raden Anwas. 


= 08 = 
Nurcahya ingkang weragil, Raden Anwasapeputera, Rahaden 
Kinad namane, /4/ Raden Kinadapeputera, Raden Mustalil 
namanya, Raden Mustalil sesunu, Raden Majid namanira. 

= 09 = 
Puterane Raden Majid, Nabi Ederis nama nira, Nabi Ederis 
atmajane, kekalih Raden Malha, Rahaden Malha peputra, ingkang 
nama Raden Sahur, nenggih Sahur nuli peputra. 


= 10 = 
Kang nama Raden Musalik, Raden Musalik peputra, Nabi Nuh ika 
namane, Nabi Nuh sampun peputra sekawan jalu sedaya, 
setunggal ingkang cinatur, Raden Sam wahu namanya. 


= 11 = 
Raden Sam asesiwi, Raden Sangid namanira, nenggih Sangid 
atmajane, inggih nama Raden Palya, Raden Palyaapeputera, 
ingkang nama Raden Rangu, putrane Rangu tetiga. 


= 12 = 
/5/ Cinatur ingkang satunggil, ingkang nama Raden Sarah, Raden 
Sarah atmajane, pan gangsal jalu sedaya, cinatur ingkang 
satunggal, ingkang nama Raden Pahur, Raden Pahurapeputera. 


= 13 = 
Paig Azar ingkang nami, patih Azarapeputera, Nabi Ibrahim 
namane, Nabi Ibrahim peputra, kekalih pan sami pirya, satunggil 
ingkang cinatur, nami Ismail namanya. 


= 14 = 
Putrane Nabi Ismail, Raden Sabit namanira, Raden Sabit atmajane, 
ingkang nama Raden Yasjab, Raden Yasjabapeputera, ingkang 
nama Yarab ika, Raden Yarabapeputera. 


= 15 = 
Raden Pahur nama neki, Raden Pahur peputra, Raden Mutawab 
namane, Raden Mutawab /6/ peputra, ingkang nama Raden 
Ngadnan, Raden Ngadnan sesunu, kang nama Mungadi ika. 


= 16 = 
Raden Mungadi sesiwi, ingkang nama Raden Najar, Raden Najar 
atmajane, ingkang nama Raden Mapar, Raden Maparapeputera, 
ingkang nama Ilyas niku, Raden llyasapeputera. 


= 17 = 
Abuthalib nama neki, Abuthalibapeputera, Ki Hujimah ing namane, 
Ki Hujimahapeputera, Ki Kunanah ingkang nama, Ki Kunanah 
asesunu, Kiyahi Tafsir ingkang nama. 

= 18 = 
Kiyahi Tafsir asesiwi, Kiyahi Faqir namanira, Kiyahi Faqir atmajane, 
Kiyahi Ghalib ingkang nama, Kiyahi Ghalibapeputera, Ki Ngabdul 
Manab ika, Ngabdul Manab apeputera. 


= 19 = 
Kiyahi Hasim nama neki, /7/ Kiyahi Hasim apeputera, Ngabdul 
Muntalib namane, Ngabdul Muntalib apeputera, ingkang nama Ki 
Ngabdullah, Ki Ngabdullah sesunu, kang nama Nabi Muhammad. 


= 20 = 
Nabi Muhammad puniki, gustine para utusan, nyalini serengat 
mangke, tur dadi Nabi wekasan, Nabi Rasulullah ika, wus 
karsaning Yang Agung, tumeka dina kiyamat. 


= 21 = 
Nabi Muhammad sesiwi, kang nama Siti Fathimah, Dewi Fatimah 
puterane, kekalih pan sami prirya, cinatur ingkang satunggal, 
Sayid Husen namanipun, Sayid Husen apeputera. 


= 22 = 
Kang nama Zainal Ngabidin, Zainal Ngabidin peputera, Ki Zainal 
Ngalim namane, Zainal Ngalim apeputera, ingkang nama Zainal 
Kubra, Zainal Kubra asesunu, Zainal Kusen /8/ nama hira. 


= 23 = 
Zainal Kusen asesiwi, kang nama Mahmud Alkubra, Mahmud 
Alkubra puterane, kang nama Jumadi Alkubra, Jumadi Alkubra 
peputera, tetiga sedayanipun, apan tunggil ibu rama. 


= 24 = 
Ingkang bajang putera neki, jejuluk Maulana Ishaq, ana dene 
penengahe, nama Ibrahim Asmara, kang weragil Siti Asfah, kambil 
garwa raja Ngerum, Ngabdul Majid nama nira. 


= 25 = 
Wanten ganti kang winarni, kocap rayine Anwas, Nurcahya ika 
namane, Sis kang gadah putera, kaprenah putune Adam, 
Nurcahya sampun sesunu, Nurrasa ika namanya. 


= 26 = 
Nurrasa sampun sesiwi, ingkang nama Sang Yang Wenang, Sang 
Yang Wenang atmajane Sang Yang Wening nama nira, /9/ Sang 
Yang Wening apeputera, Sang Yang Tunggal namanipun, Sang 
Yang Tunggal apeputera. 

= 27 = 
Benthara Guru kang nami, Benthara Guru peputera, per lima 
sedayane, cinatur ingkang satunggal, Benthara Wesnu namanya, 
nenggih Wesnu ngadeg ratu, jumeneng ing Gilingtosan. 


= 28 = 
Wesnu putera Serigati, Serigati sampun peputera, Yang Terwasthi 
ika namane, Yang Terwesthi jumeneng nata, ing Medhang 
Andhong negara, Yang Terwesthi sampun sesunu, Parikena 
ingkang nama. 


= 29 = 
Parikena anama Mamumanawasa sesiwi, nama Manumanawasa 
mangke, peputera Raden Sutapa, punika sampun peputera, jalu 
warna nira bagus, Raden Sekutrem namannya. 


= 30 = 
Sekutrem peputera Sakeri, nenggih /10/ Sakeri apeputera, 
Polasara atmajane, Polasara apeputera, ingkang nama Abiyasa, 
Abiyasa sesunu, tetiga pan sami pirya. 


= 31 = 
Cinatur ingkang satunggil, ingkang nama Pandhudewa, Pandhu ika 
atmajane, lelima sedaya nira, punika pan sami pirya, satunggal 
ingkang cinatur, ingkang nama Ki Arjuna. 


= 32 = 
Arjuna sampun sesiwi, Abimanyu nama nira, Abimanyu atmajane, 
Parikesit nama nira, Parikesit apeputera, Udayana namanipun, 
Udayana apeputera. 


= 33 = 
Jayadarma nama neki, jayadarma apeputera, Jayamijaya namane, 
Jayamijaya peputera, Gendroyana nama nira, Gendroyana 
asesunu, kang nama Sumawicitera. 


= 34 = 
/11/ Sumawicitera sesiwi, ingkang nama iterasuma atmajane, 
ingkang nama Pancaderiya, Pancaderiya peputra, Selajala 
namanipun, Selajala apeputra. 


= 35 = 

Serimapunggung ikang nami, Serimapunggung apeputera, 
setunggal bagus rupane, ingkang nama Gendhiawan, Gendhiawan 
apeputera, lelima sedayanipun, pan ami jumeneng nata. 


= 36 = 
Cinatur ingkang ssetunggal, jumenang na ripan, Resi Genthuyu 
namane, Resi Genthuyu apeputera, gangsal kocap setunggal, 
kang nama Lembumiluhur, jumeneng noting Jenggala. 


= 37 = 
Lembumiluhur sesiwi, ingkang nama Rawisrengga, gentine nata 
ramane, oning negara Jenggala, rawisrengga apeputera, jalu 
warna nira bagus, kang /12/ nama Raden Laliyan. 


= 38 = 
Laliyan jumeneng aji, ing negara Pejajaran, perabu agung 
sutapane, Laliyan sampun peputera, Mundhisari ingkang nama, 
anggentosi ramanipun, ngadeg nata Pejajaran. 


= 39 = 
Mundhisari putera kalih, Mundhingwangi ingkang sepah, Arya 
Bajaran rayine, Mundhingwangi ngadeg nata, ing negara 
Pejajaran, anggentosi ramanipun, Banjaran dadi patihnya. 


= 40 = 
Mundhingwangi asesiwi, sekawan sedaya nira, apan esteri 
pambajenge, Ratna Kesuma kang nama, isteri malih panggulunya, 
nama Raden Ayu Himuk, nuli jalu rayi nira. 


= 41 = 
Raden Suruh ingkang nama, tetiga tunggal ibu, wanten malih 
nggih putrane, /13/ kang Ciyung Wanara, ibune saking ampayan, 
kocapa Rahaden Suruh, matur dateng ingkang rama. 


= 42 = 
Adhuh Rama kados pundhi, kakang bok Ratna Kesuma, kedah 
awon pratingkahe, aremen dateng kawula, sang nata nimbali 
sampun, dumateng Ratna Kesuma. 


= 43 = 
Wus dateng ngaran nerpati, Sang Ayu Ratna Kesuma, kang rama 
agal wuwuse, Ratna Kesuma ta sira, kang aran Rahaden Suruh, 
Sang Ayu medel kewala, 

Wekasan duka sang aji, dumateng Ratna Kesuma, sakelangkung 
den dukane, tan jamak Ratna Kesuma, pan sira dudu manusa, 
kuduremen ing sedulur, lungaha sira den enggal. 


= 45 = 
Tinundhung rama aji, atapa/14/ ing gunung Kombang, kelangkung 
mati ragane, wus awor lawan lelembut kesah saking gunung 
Kombang, ngedaton segara kidul, wus dadi ratuning lelembut. 


= 46 = 
Den Ayu Himuk winarni, pan kathah sesakitira, semu kurang 
parungone, bisu sumerta apicang, keng rama kelangkung mirang, 
binucal ing pulo Onderus, pinupu ing raja Englan. 


= 47 = 
Nurunaken raja Kumpeni, ing tanah Englan lan Peresman, lawan 
tanah Sopahnyole, kocapa Ciyung Menara, sesirnane ingkang 
rama, punika jemeng prabu, ing negara Pajajaran. 


= 48 = 
Raden Suruh jumeneng aji, ing negara Majalengka, Berawijaya 
jejuluke, apeputera Berakumara, gumati ing Majalengka, 
Beraku /15/ mara asesunu, ingkang nama Araden Wijaya. 


= 49 = 
Araden Wijaya sesiwi, kang nama Kartawijaya, Kartawijaya 
puterane, kang nama Anggawijaya, punika ingkang wekasan, 
ngadeg perabu Majalangu, tunggal nama Berawijaya. 


= 50 = 
Sigegen nata Majapahit, kocapa nata ing Cempa, raja Kunthara 
namane, ratu kapir binethara, merentah Kujing negara, Kalicare 
lan Kalikut, Gur lawan Mulebar. 


= 51 = 
Raja Kunthara asesiwi, tetiga wau puterannya, kang kalih sami 
isterine, putera jalu kang satunggal, ingkang sepah nama nira, 
Berawati Muratninggerum, kambil garwa Berawijaya. 


= 52 = 
Kang panengah nama neki, Raden Ayu Canderawulan, ana dene 
weregile, jalu bagus warna nira, kang nama Raden Cingkera, 
sasedane sang perabu, Jingkera kang ngadeg ing nata. 


= 53 = 

Wanten kang winuwus malih, nama Ibrahim Asmara, andarung 
wau lampahe, maring negara ing Jempa, karsane panggih sang 
nata, tan kawanan lampahipun, wus datang negara Cempa. 


= 54 = 
Melebet ing dalem puri, sang nata lagiya sineba, Ibrahim marek 
ngarsane, sang nata enggal tetanya, dateng Ibrahim Asmara, 
derwis sapa arahmu, pan apa kang sira seja. 


= 55 = 
Sira marek maring mami, teka gati lampahira, Ibrahim enggal 
ature, dhuh gusti nami kawula, Sayid Ibrahim Asmara, dateng 
kawula pan estu, sumeja ngajak sang nata. 


= 56 = 
Manjingga agama suji, sarengat Nabi Muhammad, ngucap kalimah 
kalih, anla ilaha illa lallah /17/, Muhammad rasulullah, punika ing 
lafalipun, rukune agama islam. 


= 57 = 
Lan nyembah lan amuji, dumateng Allah tangala, anuta ing 
penggawene Muhammad nabi wekasan, sampun nyembah ing 
berahala, punika agama kufur, nyembah muji ing berahala. 


= 58 = 
Saking permaning Yang Widi, sang nata kedhep sesama, dateng 
Ibrahim ature, sang nata nulya angucap lafat kalimah sahadat, 
kawula warga nan anut, sedaya pan sampun islam. 


= 59 = 
Wus maning agama suci, sang nata negara Cempa, sumerta 
gadhang wergane, sanegara angudhangan, ing kutha miwah ing 
desa, sedaya pan sampun anut, amanjing agama islam. 


= 60 = 
Wus manjing agama suci, /18/ wadiya ing Cempa sedaya, 
Berahala ginempur kabeh, karsane wau sang nata, tan ana kari 
setunggal, akarya sang perabu, masjid panggonan ngibadah. 


= 61 = 
Kelangkung sihe nerpati, dateng Ibrahim Asmara, nenggih sang 
nata karsane, Ibrahim den panggihena, dumateng Ni 
Caderawulan, tumulya  nikahhan sampun, Ibrahim lan 
Conderawulan. 


BABAD DEMAK PESISIRAN 


= 62 = 
Patut gennya pelakerami, Ibrahim lan Conderawulan, kelangkung 
dene asihe, sang puteri langkung bektinya, dumateng ing laki 
nira, miwah bekti ing Yang Agung, miwah kathah dana nira. 


= 63 = 
Ri sampune lami-lami, adarbe putera tetiga, putera kang sepuh 
namane, Rahaden Raja Pandhita, penengahe Raden Rahmat, 
pawestri weragilipun, /19/ Dewi Zainab nama nira. 


= 64 = 
Sampune winuruk ngaji, wus putus kitan lan Qur'an, usul fikih lan 
tafsire, kocapa malih Berawijaya, perabu agung Majalengka, 
punika anggadhah sunu, langsung manise caritannya. 


PUPUH 02 
Peksi nala 


= 01 = 
Kawarnahan puterane sang ngaji, Berawijaya nata Majalengka, 
kang saking Cempa ibune, tetiga sedayanipun, ingkang sepah 
putera nawestri, Puteri Adi namanira, dadine garwanipun, Ki Dipati 
Adiyaningrat, kang penengah Lembu Peteng nama neki, jumeneng 
oning Madura. 


= 02 = 
Raden Gugur putera kang weragil, datan arsa mengku kartiyasa, 
meksih ambetur tapane, waten malih puteranipun, Berawijaya 
Majapahit, ibu /20/ raksesi denawa, jalu puteranipun, ingkang 
nama Raden Damar pinayungan tanah Palembang negari, jejuluk 
Ki Arya Damar. 


= 03 = 
Wanten malih puterane sang aji, ibu saking Panaraga, kekalih jalu 
puterane, Benthara Katong kang sepuh, pan jumeneng ing 
Panaragi, ana dene rayinira Dipati Lunu, wanten malih puteranira, 
ibu ingkang saking Pekgelen negari, jalu amung setunggal. 


= 04 = 
Ingkang nama Ki Jaran Panolih, ingkang ngerih Sumeneb lan 
Sampang, ing Balega keratone, nulya gadhahe sang perabu, 
Berawijaya ing Majapahit, garwa puteri saking Cina langkung 
anyunipun, Berawijaya Majalengka, langkung teresna, dateng 
puteri saking Cina singgih, temahan dipun senggama. 

=05= 
Sampun lama perabu Majapahit, /21/ gennya ngage puteri saking 
Cina, ngatos sepuh wangwarattane, karsanira sang perabu, 
Berawijaya ing Majapahit, puteri saking Cina, wangwarattane wus 
sepuh, punika den wedalena ing sang nata, Arya Damar kang den 
titipi, sineleh ing tanah Palembang. 


= 06 = 
Berawijaya nata Majapahit, angendika datang ingkang putera Arya 
Damar namane, mangkene ngendikanipun, Arya damar ingsun 
atitip, dumateng peken nira, puteri wangwarat sepuh, puteri adi 
saking Cina, poma-poma aja sira senggamani, yen durung babar 
puteranya. 


= 07 = 
Arya Damar matur awot sari, gusti kawula sumangga ing karsa, 
kawula derma kemawon, anglampahi pakonipun, rama perabu ing 
Majapahit, tumulya den paringena, puteri Cina ika, dumateng Ki 
Arya Damar, wus /22/ ketampan, Arya Damar enggal pamit, ing 
sang perabu Berawijaya. 


= 08 = 
Sampun mangkat Arya Damar singgih, tan kawarna lampahe neng 
marga, dugi tanah Palembang, melebet ing dalem sampun, sarta 
gawa parameswari, kagungane sang nata perabu Majalangu, 
puteri adi saking Cina, den titipna maring Ki Arya Damar singgih, 
puteri wangwarat sampun sepah. 


= 09 = 
Sampun jangkep ing sawelas sasi, wangwarat tane, babar putera 
nira, jalu tur bagus rupane, cahyane lir mas sinepuh, Arya Damar 
ingkang mastani, bebayi kang sampun bakar, Raden Patah ika, 
sawusira lama-lama Arya damar gadhah, kersa ing sang puteri, 
wekasan dipun senggama. 


= 10 = 
Sampun lama genira ngeresmine, Arya Damar maring /23/ puteri 
Cina, kantos wangwarat teri sasine, wus jangkep ing sangang 
satun, angsale pun wangwarat sang puteri, babar jalu putera nira, 
rupane tur bagus, bayi sampun ingngaranan, Raden Husen Arya 
damar sesiwi, tunggal ibu lawan Patah. 


= 11 = 
Kuneng wau carita sang puteri, ingkang wonten negara 
Palembang, saking Cina pinangkane, kocap malih sang perabu, 

Berawijaya ing Majapahit, kelangkung susah manahnya, dene 
sakit lumpuh, ujare resi bujangga, Berawijaya yen tanno ngangge 
Wadhan Kuning, sakite tan bisa wulya. 


= 12 = 
Berawijaya ngangge Wadhan Kuning, mituruti ujara bujangga, 
manwa dadi warase, sakite ing /24/ sukunipun, Wadhang Kuning 
dipun resmine, lawan perabu Brawijaya, angsal tigang dalu, nuli 
suda sakitira, Berawijaya ngangge puteri Wadhan Kuning, wusana 
ilang sakitnya. 


= 13 = 
Sampun wulya pan kadi wingi uni, Berawijaya malah saya kuwat, 
selari ngangge Wadhan Kuning, tinimbalan saben dalu, Wadhan 
Kuning maring sang aji, tan kuwarna lari nira, nuli wangwarat 
sepuh, sampun jangkep sasi nira, nulya babar jalu puterane 
apekik, sang nata kelangkung wirang. 


= 14 = 
Ingngaranan puterane ang aji, Raden Bondan Kejawan kang nama, 
tumulya den wedalake, semerta lan ibunipun, juru sawah kang 
den titipi, nenggih padhukuhan nira, dhusun Karangjambu, /25/ 
sawusira lama-lama, Raden Bondan Kejawan ika angelih, Lembu 
Peteng ingkang nama. 


= 15 = 
Lembu Peteng susah manah neki, oneng desa Karangjambu ika, 
kelangkung dene meparate, tegal sawah karyanipun, datan beda 
ing wadiya alit, Lembu Peteng kelangkung mirang yen sampun 
misuhur, Lembu Peteng putera nata Berawijaya, ing mangke dadi 
wong alit, dadiya kesah amertapa. 


= 16 = 
Lembu Peteng nulya bentur tapi, oning ngarga Diyeng namanira, 
kelangkung mati ragane, tanpa dhahar tanpa turu, ora ana kacipta 
ing ati, anak putu nira bisaha amengku, ing negara terah Jawa 
lama-lama, Lembu Pteng angsal wangsit, ujare kinon nyuwita. 


= 17 = 
Nulya kesah Lembu Peteng singgih, saking arga panggonanene / 
26/ tapa, kalunta-lunta lampahe, mudhun jurang munggah 
gunung, datan pegat nggennya mertapi, ngulari wadiya utama 
kang wespada sampun, jajah desa milang kori Lembu Peteng, 
lumapah rahina wengi, nulya manggih pedhukuhan. 

= 18 = 
Padhukuhan ingkang langkung aseri, kang pilenggah ing dhukuh 
punika, Ki Tarub ika namane, lenggah manteri kami sepuh, pan 
punika tunari-nari, dateng perabu Berawijaya, oning Majalangu, 
Lembu Peteng nulya seba oneng ngarsa, Ki Tarub inggih marani, 
pinarak oneng pandhapa. 


= 19 = 

Lembu Peteng nulya awot sari, maserahena ingkang jiwa raga, 
mila nyuwita karsane, Ki Tarub mesem gumuyu, Lembu Peteng 
dipun tingali, ketara jahita natera, /27/ winangwang ing semu, 
bocah iki terahing nata, nulya Ki Tarub sarwi bebisik, kulup ingsun 
takon ing sira, pinangkanya sira saking ngendi, lawan sapa 
ingkang dherbeni putera, Lembu Peteng matur age, adhuh gusti 
awak ingsun, anakipun Mbok Wadhang Kuning, deten wisma kula 
dhusun Karangjambu Tarub, eling wantehan, Berwijaya angge 
Mbok Wadhan Kuning, punika anggadhah putera. 


= 20 = 
Putera nira Mboke Wadhan Kuning, ika pirya bagus warna nira, 
tumulya den wedlke, sumerta lan ibunipun juru sawah kan den 
titipi, permila den wedalna, nenggih marganipun, sang nata 
kelangkung wirang, Nyai Wadhan Kuning kasenggama lawan sang 
ngaji, lama-lama apeputera /28/. 


= 21 = 
Sedatenge Lembu Peteng singgih, langkung bungah Ki Tarub 
manahnya, lir manggih iten bomine, nulya ngendika Ki Tarub, 
dateng Lembu Peteng puniki, kulup aja sira taha, ngeladeni 
ingsun, niyata kinarya lampah amertapa, menawa pinanggih 
wingking, bisa mengku kertiyasa. 


= 22 = 
Lembu Peteng matur awot sari, gusti kawula sungga ing karsa, 
kawula lumados mangke, dateng karsane sang wiku, pan kawula 
boten angideni, ing karsaning Jeng Tuwan, siyang lawan dalu, mila 
dados kajad kawula, bangkat karya ing karsanipun sang aji, 
angsala sabab pandonga. 


= 23 = 
Seben dina genira ngeladeni, Lembu Peteng maring Ki Tarub ika, 
tan pegat pertapane, Ki Tarub welas andulu, dateng Lembu 
Peteng puniki, tan pegat /29/ dennya mertapa, siyang lawan dalu, 
saperadene nora luta, angeladeni sira mering mami, Ki tarub 
nulya ngendika. 

= 24 = 
Angendika sering ingkang ngabdi, ingkang nama Lembu Peteng 
ika, mangkene pangandikane, Lembu Peteng sira ika, ingsun 
pundhut mantu peribadi, pan sira sun panggihena, anak ingsun 
kang sepuh, Nawangsih ika namannya, Lembu Pteng miturut 
karsane sang yugi, ujare sumangga ing karsa. 


= 25 = 
Pan sinegeg Lembu Peteng singgih, kocap malih perabu 
Berawijaya, rerasan lawan garwane, ratu ayu ingkang sepuh, 
puteri saking Cempa negari, awerta dheteng sang nata, yen 
gadhah sedulur, pawesteri ayu setunggal, ingkang nama Ratu Ayu 
Caderasasi /30/, cahyane lir wulan purnama. 


= 26 = 
Berawijaya oneng Majapahit, amiharsa wartane kang garwa, 
kelangkung dene gawake, enggal nimbali sang perabu, ing 
puterane Ki Randhukuning, ingkang nama Arya Bangah, manteri 
ingkang sepuh, pinercaya ing sang nata, Arya Bangah tan dangu 
tumulya perapiti, ing ngarsa nira sang nata. 


= 27 = 
Arya Bangah jengandika punika, kula duta kesah dateng ing 
Cempa, amudhut mering puterane, ing rama Cempa perabu, 
ingkang nama Conderasasi, Arya Bangah pamit enggal dumateng 
sang perabu, nulya mangkat Arya Bangah lampahira, datan 
kawarna ing margi, wus dugi negara Cempa. 


= 28 = 
Arya Bangah sampun angsal warti, oneng Cempa, sang perabu 
wus seda, kang ngadek nata /31/ puterane, kang meruju 
namanipun, Raden Cingkera wahu sang ngaji, ana dene 
Conderawulan, punika pan sampun, akerama angsal Molana 
saking Tulen, Ibrahim Asmara kang nmi, amulang agama islam. 


= 29 = 
Arya Bangah susah manah neki, wus ngerasa yen tan oleh karya, 
dinuta maring gustine, saking langkung bangkitipun, Arya Bangah 
dadi ngawahi, ing wekase Berawijaya, nata Majalangu, wus katur 
nata ing Cempa, kang dinuta, kinen melebet ing puri, dateng 
ngarsane sang nata. 

Arya Bangah dateng ngarsane sang ngaji, ing ngendikan paran 
pinagkanya, Arya Bangah alon ature, apan sarwi awot santun, 
inggih gusti kawula puniki, dinuta dening sang /32/ nata perabu 
Majalangu, serta salaminipun pidhah, paramaswerti katur dateng 
sang ngaji, wiyose kinon angelawad. 


= 31 = 
Pan sang nata perabu anom singgih, sedane kanjeng rama tuwan, 
pan meksih wnggal mirangi, sang nata ing Majalangu, datan 
wanten ingkang mertanai, ananging midhanget babar, saking 
Tembi Kalikut, punika kang asung warta, ing sang nata Berawijaya 
Majapahit, sang perabu Cempa ngendika. 


= 32 = 
Permilane ingsun tan mertani, dateng kakang perabu Berawijaya, 
pan ingsun ngarsa dhewe, yen asor awak ingsun, kakang perabu 
ing Majapahit, mila ratu binetara, ngereh sami ratu, lamun ingsun 
akirima ing nuwala, dateng perabu Majapahit, menawi datan /33/ 
kaduga. 


= 33 = 
Sampun rembag guneman sang ngaji, dateng duta saking 
Majalengka, duta pinaringan age, pangage kang bagus, mateng 
Cempa nulya akirima, werni kalung lawan gelang, katur sang ayu, 
peramasweri Majalengka, pan punika pernah rakane sang ngaji, 
perabu negara Cempa. 


= 34 = 
Wus pamita duta Majapahit, maring sang nata ing Cempa punika, 
tumulya enggal lampahe, datan kawarna ing ngenu, lampahira 
duta wus perapti, ing negara Majalengka, merek ing sang perabu, 
matur sarwa awot sekar, Arya Bangah dumateng paduka aji, dhuh 
gusti kawula dinuta. 


= 35 = 
Lampah kawula dinuta sang aji, datan angsal ing pamundhut 
Tuwan, pan /34/ sampun wonten lakine, puteri Cenderasatun, 
kambil garwa turun Jeng Nabi, nama Ibrahim Asmara, sampun 
putera telu, lan malih atur kawula, ing paduka rama aji, pan 
sampun lalis, dene ingkang gumantiya. 


= 36 = 
Rayi Tuwan kang jumeneng aji, ingkang nama Rahaden Cingkara, 
punika, puniki wanten kintune, werni gelang lawan kalung, kinon 
ngaturaken paramesweri, raty ayu ingkang sepah, nama 

Murtiningngerum, sang nata nuli ngendika, dateng duta, ika 
aturena peribadi, aja ana wewerta. 


= 37 = 
Yen kang rama punika wus lalis, poma-poma aja sira wewerta, 
menawa dadi susahe, Derawati Murtiningngerum, mireng warta 
ramane wus lalis, lah kebat /35/ sira aturna, dumateng sang ratu, 
kiriman kang saking Cempa, duta mangkat melebet ing dalem 
puri, ngaturaken pakiriman. 


= 38 = 
Sampun katur pakiriman neki, warni gelang lawan kalung ika, 
sang puteri nampani age, Darawati Murtiningngerum, nulya niba 
sarwi anjerit, kaget sekehe pawongan, ningali Sang Arum, kang 
nangis jeroning pura, pan gumerah, kadiya ombaking jaladeri, 
sang nata tumulya duka. 


= 39 = 
Arya Bangah ningali puteri, langkung susah sajeroning manah, 
bakal kadukan gustine, sang nata tumulya melebu, sajerone ing 
dalem puri, Arya Bangah den acam-acam, bayai ika matur, yen 
kang rama sampun seda, Berawijaya runtika sejro /36/ ning ati, 
aningali Ki Arya Bangah. 


= 40 = 
Angendika nata Majapahit, maring klang garwa, paran pakenira 
apa kang dadi susahe, anank ingsun sarwi gegulung, anglasar ana 
ing siti, nulya matur paramaswari, dumateng sang perabu, milane 
kawula karona rama nata, ing Cempa pan sampun lalis, 
Berawijaya alon ngendika. 


= 41 = 
Ika sapa kang mituturi mering sira, rama aji seda, dene tan ana 
surate, ingkang teka maring ingsun, nuli mitutruni Darwati, boten 
wnten kang wewerta, nanging janjinipun, rama nata lamun seda 
gelang kalung, den kirimaken ing mami, punika pertanda nira. 


= 42 = 
Kuneng wau nata Majapahit, kang kocapa putera kang oneng 
Cempa, Raja / 37/ Pandhita namane, Raden Rahmat rayinipun, 
arsa pamit ing rama neki, tan tuwi mering kang uwa, Dewi 
Murtiningngerum, garwanipun Berawijaya Majalengka, wus kari 
pan dennya apamit, binektanan punakawan. 


= 43 = 

Punakawan Aburerah kang nami, anut lampah ngulati tunutan, tan 
pegat pangabektine, ing siyang kelawan dalu, angabekti maring 
Yang Widi, kaluta-luta lampahnya, datang manggih perabu, 
ingkang layar maring Jawa, nulya kesah dumateng Kucing negari, 
ngulati kang tunutan. 


= 44 = 
Tan kawarna lampahe neng margi, pan tumeka ing Kucing negara, 
amanggih tunutan mangke, palwa keci namanipun, perahune 
juragan Geresik, wus munggah tiyang tetiga, bubar /38/ jangkar 
sampun, bahita sampun menengah lelayarane sampun angsal 
pitung wengi, katempuh angin pelahara. 


= 45 = 
Bahitane darung lampah neki, wus tumeka mahara Kamboja, 
mahara agung karange, bahita ketemper sampun, aneng karang 
Kamboja singgih, lunas ing bahita, rusak layare, rinapas raja 
Kamboja, ingkang ana sejerone palwa keci, palwane nulya 
binakar. 


= 46 = 
Putera Cempa kang rinampas singgih, ingkang nama Pangeran 
Pandhita, rembagan lawan rayine, miwah punakawanipun, 
bahitane pan sampun eting, binakar raja Kamboja, bocah ingkang 
telu, wus rembag tiyang tetiga, nulya aken ing wong Kamboja 
negara, punika ingkang dinuta. 


= 47 = 
/39/ inuturan duta tingkah neki, oneng palwa duta pamit inggal, 
tumulya laju lampahe, datan kawarna ing enu, sampun perapta 
ing Majapahit, wus katur dateng sang nata perabu Majalangu, 
sang nata nuli ngandika duta, pinangkannya saking ngendi, lan 
sapa ingkang wewerta. 


= 48 = 
Duta matur sarwine awot sari, gusti kawula pan tiyang Kamboja, 
ngaturi wiyose puteri ayu Conderasatun, pan ing Cempa ingkang 
negari, punika anggadhah putera kekalih jalu, katiga lan 
punakawan, arsa sohan dumateng paduka aji, punika anitih palwa. 


= 49 = 
Palwa pecah ana ing jeladri, pan kateper karang ing Kamboja, 
dipun rampas sedayane, kang wonten sejeroning perahu, datan 
wonten ingkang kari, karsane raja Kamboja, palwane tinu-tinu, ing 

mangke putera ing Cempa langkung susah, oneng Kamboja 
negari, dadi ngabdine sang nata. 


= 50 = 
Seri Nelemdra natang Majapahit, apan mireng ature ponang duta, 
kelangkung dene welas, miwah para maswarinipun, sekelangkung 
dennya ngerdaten, dene sampun mireng warta, saking duta wot 
satun, tumulya seri nara nata, Berawijaya animbali dateng 
manteri, ingkang aran Arya Bangah. 


= 51 = 
Tan adangu Arya Bangah perapti, ing ngarsane perabu 
Berawijaya, nulya dinawuhan age, Arya bangah ingsun angerungu, 
putera Cempa anunggang keci, puterane Ni Conderawulan, kalih 
sami jalu, tetiga lan punakawan, palwanira /41/ ketawang karang 
jeladeri, ana ing marga Kamboja. 


= 52 = 
Keci rusak nulya den rampasi, ing sang nata maharaja Kamboja, 
telas kabeh momotane, palwane nulya tinu, bocah tetiga ginawe 
ngabdi, kaliyan raja Kamboja, langkung susahipun, kang ika sira 
sun duta, amunduta mering putera kang kekalih, tetiga lan 
punakawan. 


= 53 = 
Anggawaha manteri kang perjurit, kang peryuka ing busana nira, 
anaha sepuluh bahe, Arya Bangah pamit sampun, sarta gawa 
perjurit menteri, tan kocapa ing lampahira, Kamboja wus rawuh, 
nulya katur ing sang nata, angendika, duta pinangkannya pudi, 
lawan sinten ingkang duta. 


= 54 = 
Arya Bangah nulya matur aris, ing sang nata maharaja Kamboja, 
dhuh gusti kawula /42/ wiyose, dinuta mering sang perabu, 
Berawijaya ing Majapahit, kinon mundhut putera Cempa, 
keponakannipun, sang perabu Majalengka, kalih pirya tiga 
punakawan neki, ingkang dados ngabdi tuwan. 


= 55 = 
Margane nupang palwa keci, palwa pecah kegawang karang, 
maharaja pernahe, pan tuwan alap sedarum, wadiya nira ana ing 
keci, sang nata ing Majalengka, langkung sukuripun, dene boten 
kerem toya bocah tiga ingkang tuwan badhe ngabdi, punika kinon 
mudhuta. 

= 56 = 
Duta tita iling alingen ing ngoni, Berawijaya perabu Majalengka, 
merentah sami rajane, tanah sabrang akeh teluk, mering sang 
nata ing Majapahit, Banjar Siyem lan Kamboja, pan wus padha 
twluk, ana dene liyanira / 43/ apan kathah, ingkang paserah balu 
pathi, ing negara Majalengka. 


= 57 = 
Sampun regbag guneman sang ngaji, ing Kamboja dateng Arya 
Bangah, sang nata utusan age, animbali bocah tetelu, tan adangu 
tumulya perapti, oneng ngarsane sang nata, sarwi awot satun, 
ujare raja Kamboja, kulup sira pinundhut mering sang aji, perabu 
agung Majalengka. 


= 58 = 
Lah miluha kulup sira niki, mering dutane nata Majalengka, anuta 
saking lakune, putera Cempa awot satun, dateng perabu Kamboja 
singgih, lajeng matur putera Cempa, kawula miturut, ing karsane 
Kanjeng Tuwan, pan kawula kawilis yen dados ngabdi, anut saking 
kersa tuwan. 


= 59 = 
Arya Bangah pamit mering sang ngaji, ing /44/ Kamboja sarta 
bocah tiga, wus lepas wahu lampahe, datan kawarna ing ngenu, 
sampun perapta ing Majapahit, wus katur seri nara nata, bocah 
ingkang telu, paramaswari Majalengka, langkung terisna, remen 
dennira ningali, dumateng putera ing Cempa. 


= 60 = 
Berawijaya nata Majapahit, langkung asih mering putera Cempa, 
den anggep puterane dhewe, apa barang kang jinaluk, Berawijaya 
iku maringe, ananging putera ing Cempa, susah manahipun, dene 
wong Majalengka, agamannya punika pan meksih kapir, tan anut 
agama islam. 


= 61 = 
Putera Cempa bekti ing Yang Widi, titingalan wong ing 
Majalengka, pan padha gumuyu kabeh, ujare wong Majalangu, 
bodho /45/ temen bocah puniki, madhep ngulon bocah tiga 
cangkeme celathu, tangane angakep dhsdha, tan adangu 
dhengkule dipun pijeti, tumulya angabung kelasa. 


= 62 = 


Nulya ana wong tuwa sawiji, mara ngucap aja sira cacad ya ika 
nyembah dewane, gustine bocah tetelu, nanging sira tan melu 

derbeni, dewa ingkang sinembah, nanging bocah ika, mulane aja 
sira nacad, ing manusa anyembah ing dewa neki, datan padha 
pertingkahnya. 


= 63 = 
Nulya ana wong anom datenge, mar ngucap mering putera 
Cempa, ya ika kurang pikire, babi gurih datan ayun, kodhaok 
kokang datan binukti, amilih daginge ameda ambune aperengus, 
ananging putera ing Cempa, datan duka maring bocah /46/ 
Majapahit, mila meksi sami nomnoman. 


PUPUH 03 
Roning Kamal 


= 01 = 
Sigegen putra Cempa, Arya Banjaran winarni, ing negara 
Pejajaran, rayine sang Mundingwangi, Arya Banjaran sesiwi, kang 
nama Arya Mentahun, Arya Mentahun peputera, nama Arya 
Randhu Guting, Randhu Guting punika putera tetiga. 


= 02 = 
Arya Galuh ingkang sepah, panengah punika singgih, kang nama 
Arya Tanduran, Arya Bangah kang weragil, Arya Galuh asesiwi, 
kekalih pan sami jalu, nama Arya Penanggungan, Ranggalawe 
ingkang rayi, cinarita puterane Ki Penanggungan. 


= 03 = 
Tiga sami jalu nira, kang sepah Arya Baribin, kang panengah Arya 
Teja, dene putera kang weragil, Ki Tarub /47/ wahu kang nami, 
Arya Baribin sesunu, kalih estri ingkang sepah, Maduratna ingkang 
nami, werujune jalu kang nama Jakandar. 


= 04 = 
Putera neki Arya Teja , punika amung kekalih, esteri putera 
ingkang sepah, kang nama Ni Conderawati, ana dene ingkang 
rayi, pan ika putera kang jalu, Raden Syukur namanira, puterane 
Tarub winarni, sedayane punika amung tetiga. 


= 05 = 
Punika esteri sedaya kang sepah nama Nawangsih, kang 
panengah namanira Raden Ayu Nawangsari, kang weruju nama 
neki, Raden Ayu Nawangarum, pan genti ingkang kocapa, putera 
Cempa kang winarni, ingkang wanten ing negara Majalengka. 


= 06 = 

Arsa pamit maring sang nata, Berawijaya Majapahit, badehe /48/ 
mantuk mering wesma, ing tanah Cempa negari, sang perabu 
datan ngiripani, putera Cempa badhe mantuk, ngendikane 
Berawijaya, kulup aja sira mulih, ingsun paring penggawehan 
maring sira. 


= 07 = 
Penggawehan kertiyasa, apa kang sira remeni, tumenggung 
miwah bupatiya, manteri arya lawan patih, lamun sira arep 
kerami, pilihana sanak ingsun, utawi putera bupatiya, tuwen 
puteranipun patih, lan malihe ingsun wus ngerungu warta. 


= 08 = 
Negara ing Cempa, punika wus den unggahi, kaliyan raja ing 
Dhustan, wus teluk negara Kucing, Kalikut lan Kalijare, Mulebar 
lawan Kemagur, pan wus teluk sedaya, mung keri Cempa negari, 
meksih mare perangan lawan ing Dhustan. 


= 09 = 
Semana /49/ putera ing Cempa, punika samiya turuti, ing karsane 
Berawijaya, nata perabu Majapahit, Raja Pandhita akerami, 
nenggih ingkang ngambil mantu, Arya Baribin Resbaya, punika 
pernah negari, garwanira Raden Arya Maduratna. 


= 10 = 
Dhedhukuh Raja Pandhita, ing dhusun Sinatut singgih, ana dene 
Raden Rahmat, punika sampun akerami, kambil mantu manteri 
Tubin, Arya Teja namanipun, apan dadi garwanira Raden Ayu 
Conderawati, ngampel Denta Raden Rahmat dhukuhan nira. 


= 11 = 
Ana dene Aburerah, punika sampun akerami, kamantu wong 
Nganpel Denta, Kiyahi Kusen nama neki, punika pan tiyang alit, 
pakaryanira nenabur, garwane Aburerah, bok Samirah nama 
neki, /50/ dhedhukuh Burerah dhusun Tangkilan. 


= 12 = 
Nandur kapas Aburerah, wus awoh kelangkung dadi, den udhal 
saben dina, durung ana putus neki, bok Samirah kang gilingi, 
punika kinarya sumbu, katur ing Pangeran Rahmat, ginawe 
damring masjid, saben dina kapase den aturena. 


= 13 = 


Pangeran ing Ngampel Denta, Jeng Pangeran anamani, dateng 
Aburerah ika, Ki Ageng Kapasan singgih, wanten malih wong 

sawiji, patinggi ing Malangu, kirid lampah Jeng Pangeran, Wirajaya 
nama neki, pinaringan pendamelan tukang tosan. 


= 14 = 
Raja Pandhita peputra, tetiga sedaya neki, kekalih pan sami pirya, 
satunggal ika kang esteri, ingkang sepah putera neki, Haji 
Ngusman /51/ namanipun, puterane ingkang panengah, nama 
Raden Ngusman Haji, kang weragil Nyahi Ayu Gedhe Tandha. 


= 15 = 
Raden Rahmat apeputera, pan gangsal sedaya neki, pawesteri 
ingkang tetiga, kang jalu punika kalih, punika akeran ing ngilmi, 
ana dene ingkang sepuh, kang nama Siti Saripah, Muthmainah 
Sumendhi, Siti Haspah puniki gih rayinira. 


= 16 = 
Ana dene putranira kang jalu nama Ibrahimm, kang weruju nama 
nira, punika Rahaden Kosim, putera kang gangsal puniki, saking 
Tubin ibunipun, garwa malih Raden Rahmat, puteranipun Ki Bang 
Kuning, Mas Karimah punika ing nama nira. 


= 17 = 
Tumulya anggadhah putera, kekalih pan sami esteri, ana dene 
ingkang sepuh, Mas /52/ Murtasiyah kang nami, dene putera kang 
weragil, Murtasimah namanipun, karsanipun Raden Rahmat, 
putera kalih kinon ngaji, oneng Ngampel sinahu kitab lan Qur'an. 


= 18 = 
Puterane Ki Tarub kocap, sedya sampun akerami, Nawangsih 
putera sepah, Lembu Peteng garwa neki, ibune Nyi Wadhan 
Kuning, Berawijaya ramanipun, jinunjung derajatira, Lembu 
Peteng duk ingoni, nama Tarub anggentosi maratuwa. 


= 19 = 
Sawusira lama-lama, Lembu Peteng asesiwi, punika amung 
satunggal, putera jalu tur apekik, Getas Pendhawa kang nami, 
wanten malih puteranipun, Ki Tarub ingkang penengah, nama 
Dewi Nawangsari, gih punika garwane Raden Jakandar. 


= 20 = 
Dhedhukuh oneng Melaya, Bangkalan pernah /53/ negari, lama- 
lama apeputera, kekalih pan sami esteri, Dewi Isah ingkang nami, 
punika putera kang sepuh, ingkang anom pugera nira, Dewi Irah 
ingkang nami wanten malih puterane Tarub wekasan. 

= 21 = 
Nawangarum ingkang nama, Raden Sukur garwa neki, lama-lama 
apaputera, kekalih kang sepuh esteri, ingkang nama Dewi Sari, 
ana dene kang weruju, Raden Syahid nama nira, Raden Syukur 
duk ingoni, kang pilenggah tumenggung ing Wilatikta. 


= 22 = 
Genti ingkang cinarita, kocapa kang dadi aji, ing negara Pejajaran, 
puterane sang Mundhingwangi, Ciyung Menara kan nami, nanging 
selir ibunipun, Ciyung Menara peputera, jalu warnanira pekik, 
ingkang nama Rahaden Babang Wecana. 


= 23 = 
Babang Wecana peputera, Babang Pamengger / 54/ kang nami, 
boten purun keperintah, dateng perabu Majapahit, tumulya kesah 
anepi, dhedhukuh wnaten Semeru, lama-lama apeputera, Menak 
Pergola kang nami, Ki Pergola punika nenggih peputera. 


= 24 = 
Menak Sembayu namanya, punika jumeneng aji, ing negara 
Belabangan, wanten malih kang winarni Molana Ishaq kang nami, 
ing Paseh negaranipun, Molana sampun peputera, kekalih jalu lan 
esteri, ingkang sepuh punika putera kang pirya. 


= 25 = 
Ana dene namanira Raden Bagus Ngabdul Qadir, dene esterine 
punika, Dewi Sarah ingkang nami, putera kalih maksih alit, tan 
kena pisah lan ibu, Molana nulya kesah, lelana dumateng Jawi, 
nopal keli lampahe Molana Ishaq. 


= 26 = 
Wus munggah Molana Ishaq, bahita /55/ layang mering Jawi, 
bahita kapal namanya, nangkudane wong ing Gresik, Molana 
Ishaq datengi, dumateng nangkudanipun, wiyose badhe anupang, 
nangkuda sampun ngeridhani, nulya menggah Molana Ishaq neng 
kapal. 


= 27 = 
Sampun bukar jangkarira, pan eco sinilir angin, tan kawarna 
lampahira, Molana oneng jeladeri, sampun dateng tanah Jawi, ing 
Geresik negaranipun, Molana munggah ing dharat, lajeng maring 
Surowesthi, lajeng jujuk padhukuhan Ngampel Denta. 


= 28 = 

Pangeran ing Ngampel Denta, Raden Rahmat nama neki, selagi 
asholat ngasar, oneng jero masjid neki, dene ingkang ma'mun 
sami, punika tiyang tetelu, sawiji Ki Wirajaya, Aburerah kapeng 
kalih, Ki Bang /56/ Kuning punika kang kaping tiga. 


= 29 = 
Molana Ishaq ning jaba, wong sholat dipun enteni, wus mari 
dennya sholat, Molana Ishaq dhingin, uluk slam oneng jawi, Raden 
Rahmat nulya metu, sarwi ajawab salam, wus tutur tinugur sami, 
leluhure wong loro bareng karuna. 


= 30 = 
Ojare Molana Ishaq adhuh gusti anak mami, babap ira 
rayiningwang, neng Cempa nama Ibrahim, Raden Rahmat matur 
nuli, dumateng tamu kang rawuh, ing tanah Jawa punika, gusti 
meksi agama kapir, mung kawula miwiti eslaming Jawa. 


=B = 
Mplana Ishaq ngendika, dateng Raden Rahmat singgih, dhuh gusti 
anak kawula, pan sira ingsun namani, Sunan Mangdum ingkang 
nami, jenenge / 57/ Sunan puniku, kang sinembah maring wadiya, 
Mangdum ingkang adhingin, islamipun pan negara tanah Jawa. 


= 32 = 
Raden Rahmat nama Sunan, Molana Ishaq ngesterini, sawusira 
lama-lama, wong Ngampel sami agami, miwah wong kampung 
Panilih, punika agama sampun, wus rata wong Surabaya, 
Islamipun wadiya alit, riseksana Molana Ishaq panutan. 


= 33 = 
Ing Sunan Mangdum punika tumulya angelaya bumi, ngedul 
ngetan paranira, mudhun jurang munggah ngardi, dugi tanah 
Banyuwangi, Molana munggah ing gunung, Selangu wahu 
namannya, mertapa sarwi ngabekti, shalat fardlu sunate datan 
tininggal. 


= 34 = 
Ora dhahar kala rina, ora sare kala wengi, tan wanten kaciting 
manah, mung Gusti kang Maha Luwih, mugi /58/ paring iman suji, 
tewekal kelawan sukur, ngabekti maring Pangeran, adoha 
penggawe sirik, lan malihe tetepa iman kawula. 


= 35 = 


Kocapa nata belabangan, Menak Sembayu kang nami, punika 
anggadhah putera, pam esteri ayu linuwih, Sekardadu nama neki, 

punika pan sakit aseru, sekeh dhukun lunga teka, usaha datan 
marasi, duk semana sang nata lagiya sineba. 


= 36 = 
Sekehe manteri lan rangga, bupati kelawan patih, sang nata nulya 
ngendika, dumateng para bupati, lah ta seksennana sami, maring 
soyaberaningsun, sapa bisa marasana, maring anak ingsun puteri, 
pan punika dadiya jatukeramannya. 


= 37 = 
Sun paling ing Balabangan, ngadek perabu anu /59/ bejing, patih 
Belabangan anyembah, matur dumateng sang aji, pan wanten 
Ajar sawiji, pujuke ardi Selangu, datan sami ajar kathah, sepalah 
tingahe luwih, agamane pan beda lan Ajar bathah. 


= 38 = 
Lingsir kulon surup surya, babang wetan angabekti, ngadeg 
sedhakep amuja, nyepeng cengku ngabung siti, ngulon bener 
adhep neki, karya jobah ngake kethu, mugi dipun-timbalana, 
menawi waged jampeni, angendika sang nata maring Ki Patihnya. 


= 39 = 
Patih sira timbalana, ajar ingkang ana wukir, Ki Patih nulya utusan, 
animbali ajar agelis, duta sampun datengi, luhure ardi Selangu, 
ajar sampun ingaturan, lumampah duta kang ngiring, datan dangu 
lampahe Ajar /50/ wus perapta. 


= 40 = 
Ing jerone dalem pura, katur mering seri bupati, sang nata nulya 
ngendika, dumateng Ajar kang perapti, eh Ajar sun pureh nambani 
anak ingsun Raden Ayu, pawesteri amung satunggal, ika sakit 
sampun lami, bok menawa sakite ika yen sirna. 


= 41 = 
Lamun waras anak ingwang, wus dadi ing ngujar mami, sapa-sapa 
marasena, pan ika kinarya laki, mering anak ingsun puteri, lan 
malih negaraningsun, Belabangan ingsun pejah, kinarya gajaran 
neki, sun paringi nama perabu anom ika. 


= 42 = 
Seksana Molana Ishaq, puteri nulya den tambani, usaha sampun 
tumiba, nulya siran sakit neki, wulya kadi wingi uni, /61/ puteri 
Ayu Sekardadu, sang nata kelangkung suka, ningali mering sang 
puteri, tinambanan warase sekala dadang. 

= 43 = 
Sang puteri nuli den kerama, dumateng Molana singgih, ing 
negara Belabangan, punika enggal pinelih, Molana Ishaq 
mengkoni, ngadek perabu, anom sampun, kang anut Molana 
Ishaq, pinerdi agama suci, sampun kathah kang manjing agama 
islam. 


= 44 = 
Risampune lama-lama, Molana Ishaq matur aji, adhuh gusti rama 
nata, mugi gusti amereni, anyembah kelawan muji, ing berahala 
dewa ratu, peryugi paduka nyembah, ing Allah kang maha suci, 
gih punika kang damel pejah lan gesang. 


= 45 = 
Sang nata tumulya /62/ duka, talingan kadiya sinebit, wedana 
kadiya sinepang, kang netera melerok andik, kerut-kerut ponang 
lathi, pedhange nulya den unus, sang nata nulya ngendika, 
pedhange sarwi den-isis, pesthi mati katiban astaningwang. 


= 46 = 
Ningali Molana Ishaq, mering sang nata rama aji, punika angunus 
pedhang, karsane badhe menjahi, Molana melayu gendering, 
nusup alas munggah gunung, garwane tinilar wawarat, sampun 
wonetn pitung sasi, berebes mili sang puteri, oneng pungkuran. 


PUPUH 04 
Pangkur 


= 01 = 
Molana Ishaq umpetan, oneng wana, ing panggonan ingkang sepi, 
tan ana jalma kang weruh, Molana nulya nenedha, mering Allah 
Pangeran kang /63/ maha agung, tinarima panedhannya, 
Belabangan akeh gegering. 


= 02 = 
Isuk lara sore pejah, sore lara esuk pan samiya mati8, langkung 
sungkawa sang perabu, wadiya nira kathah pejah, tinulakan 
gegering pan saya aseru, sang nata ing Belabangan, tanpa dhahar 
tanpa guling. 


= 03 = 
Delenge seri nara nata, daya iki anak ingsun nini puteri, 
wawarattane kang kinadhut, akariya ing gara-gara, lamun babar 
sun buwang segara besuk, risampunne lama-lama, wawaratan 
bebayi lahir. 

= 04 = 
Miyos jalu putra nira, cahyanira lir kadi emas singling, sang jabang 
bayi sinambut, nulya binuwang semudera, winadhahhan pethi 
tumulya linarung, inguncelaken ing toya, pan deres ilining werih. 


= 05 = 
Ning segara lembak-lembak, angin /64/ rebut rineksa dening Yang 
Widi, wanten malih kang rinuwus, nenggih wonten perahu dagang, 
nganti toya dangu denira alabuh, ningali pethi kumambang, setija 
nulya den ambil. 


= 06 = 
Kang pethi nulya binuka, pan wus menga pethi isi jabang bayi, jalu 
werna nira bagus, anenggih namgkuda nira, pedangange Nyai 
Gedhe Patih ika, semana kinon adagang mering negara ing Bali. 


= 07 = 
Selamine gennya dagang, Ki Nangkuda mering negara ing Bali, 
datan manggih ing pakewuh, sumerta tan mawi tuna, nulya karsa 
nangkuda layaran, dumateng Tandhes negara, pan ico sinilir 
angin. 


= 08 = 
Datan kawarna ing marga, lampahira sampun dumateng ing 
Geresik, prahu pan sampun labuh, nangkuda tumulya munggah, 
mering dharat /65/ bebayi den bekta sampun, tumulya den 
aturane, ing Nyahi Gedhe Pinatih. 


= 09 = 
Nyi Gedhe Patih tetannya, ing nangkuda anake sapa puniki, 
nangkuda enggal umatur, punika angsal kawula, neng segara 
amanggih katut ing arus, pelabuhan Belabangan, tumibul 
wadhahe pethi. 


= 10 = 
Pan kelangkung bungahira, ing manahe Nyai Gedhe Pinatih, dene 
datan derbe sunu, ing mangke amanggih anak, pan tumulya ing 
ngaranan Raden Paku, Nyi Gedhe langkung gumatiya, dumateng 
puterane singgih. 


= 11 = 


Ingkang putera sinusuwinan, datan purun anging ngmuk deriji, 
punika ingkang sinusu, malah kantos pitung dina, putera nira 

sinusunan datan purun, tumulya den alapena, ing toya susune 
kambing. 


= 12 = 
/66/ Genti ingkang cinarita, malih cukap Molana Ishaq sanggih, 
mantuk mering Pasyeh sampun, pinanggih anak lan kadang, 
nanging garwa punika pan wus lampus, kantung puterane kalih 
pisan, adhuh anak ingsun iki. 


= 13 = 
Adhuh anak ingsun nyawa, apan sira ya ingsun wertane, ing tanah 
Jawa puniku, ana sanak kadangira, pan punika Raden Rahmat 
namanipun, ing negara Surabaya, padhukuhan Ngampel Gadhing. 


= 14 = 
Ngadek Sunan Waliyullahi, Raden Rahmat punika ingkang miwiti, 
islaming Jawa sedarum, amulang ngelmu sarengat, lan thareqat 
sumerta haqeqatipun, marentah ing wali ibdal, ing negara tanah 
Jawi. 


= 15 = 
Sampun angsal pitung /67/ dina, oneng wisma Molana nulya lalis, 
kathah wali ingkang rawuh, kutub kelawan ibdal, para ulama lan 
mu'min thasawuf, sedaya anyolatena, mering Molana Ishaq 
singgih. 


= 16 = 
Sawuse den saletena, pan binekta dumateng ing taman sari, para 
wali ngiring sedarum, gumuruh maca selawat, miwah anamaca 
tasbih lawan hamdu, ana ingkang maca Qur'an, ana ingkang muji 
tahlil. 


= 17 = 
Sampune sinarekena, Seh Molana ing taman Paseh negari, para 
wali samiya mantuk, dateng wismane dhewek, katun putera 
kekalih rembagan panika, lumapah anupal keli. 


= 18 = 
Sampun kesah saking taman, lalare kalih lampahe anupal keli, 
mudhun jurang munggah gunung, dugi /68/ tanah parsisiran, pan 
punika tanah Ngadan namanipun, nulya munggah palwa ika, 
alayar dumateng Keling. 

Putera kalih nulya nupang, oneng palwa nangkuda sampun 
ngeripani, bukar jakar layar sampun, dumudgi lahut seketera, apan 
eco baita ing lampahipun, layaran sawelas dina, dumugi Keling 
negari. 


= 20 = 
Wanten ing Keling negara, laminira angsal tigang dasa hari, 
umulya manggih perahu kang layar dumateng Jawa, nulya 
numpang putera kalihan punika, pan eca ing lampahira, baita 
semilir angin. 


= 21 = 
Putera kalih nulya numpang, ing daratan laju mering Surawesthi, 
Ngampel Denta kang jinujuk, datan kawarna ing marga, lampahira 
ing Ngampel pan sampun rawuh, pinanggih /69/ ing Kanjeng 
Sunan, uluk salam putera kalih. 


= 22 = 
Jeng Sunan ing Ngampel Denta, jawab salam tumulya, enggal 
nakoni, adhuh kawula atumut, tetannya ing jengandika, 
pinangkannya lawan sinten namanipun, kang perapta matur 
pertela, nami kawula Ngabdul Kadir. 


= 23 = 
Wadene rayi kawula, gih punika Dewi Sarah ingkang nami, rama 
kawula puniku, kang nama Molana Ishaq, nggih punika ing Paseh 
negaranipun, ing mangke sampun perlaya, nalika gesang wewerti. 


= 24 = 
Ing negara tanah Jawa, ingkang nama padhukuhan Ngampel 
Gadhing, ana sanak kadang ingsun, ingkang nama Raden Rahmat, 
pan punika ngadek sunan wali kutub, merentah ing wali /70/ ifdal, 
tur mulang ing ngelmu bathin. 


= 25 = 
jeng Sunan Ngampel ngendika, jengandika pan inggih sedulur 
mami, bapa kawula sedulur, lawan bapa jengandika, Raden 
Rahmat Ngabdul Qadir dipun rangkul, samiya nangis tiyang 
kaliyan, katiga lawan kang rayi. 


= 26 = 
Genti kang cinarita, pan kocapa Raden Jakandar mertapi, amesu 
ing raganipun, ning Demung gi gennya mertapa, pan wus lama 
angsalipun bentur laku, jinujung mering Pangeran, keramat tur 
dadi wali, jinujung mering Pangeran, keramat dadi wali. 

= 27 = 
Jejuluk Sunan Melaya, Ki Jakandar tan putus denya mertapi, 
sumeja bekti Yang Ngagung, nanging tapa oneng wisma, Ki 
Jakandar badannya pan sampun /71/ mungkur, ngadhepaken ing 
akherat, berongta mering Yang Widdhi. 


PUPUH 05 
Asmaran 


= 01 = 
Kocap malih Ngabdul Kadir, punika sampun akerama, Ni Dewi Isah 
garwane, puterane sunan Jakandar, sawusira lama-lama, Ngabdul 
Kadir pan dinunung, ngimani Cerebon negara. 


= 02 = 
Dhedhukuh ing Gunung Jati, Ngabdul Kadir duk semana, ambentur 
laku karsane, anging tapa oning wisma, tigang sasi datan dhahar, 
tinarima ing Yang Agung, apan dadi waliyullah. 


= 03 = 
Nama Sunan Gunung Jati, wus kathah wong manjing islam, tepis 
wiring dhukuhane, akeh ajar kepelajar, kang tan anut ing agama, 
nusup alas munggah gunung, ajrih kinon manjing islam. 


= 04 = 
Kanjeng Sunan Gunung Jati, lama-lama apeputera, kekalih 
nenggih puterane, ingkang sepah ika pirya, Ngabdul Jalil 
namanira, dene putera kang weruju, pawesteri nama Supiyah. 


= 05 = 
Wanten kang winuwus malih, tedhak saking Rasulullah, tetiga 
sami piryane, Sayid Mahsin kang setunggal, kaping kalih Sayid 
Ahmad, Halifah Husen kaping telu, tanah Yaman wismanira. 


= 06 = 
Wonten kesah dateng Jawi, tan kawarna lampahira, dumugi tanah 
Jawane, ing negara Surabaya, jujuk dhukuh Ngampel Denta, 
pinanggih Kanjeng Sinuwun, uluk salam wong tetiga. 


= 07 = 
Jeng Sunan jawab tumuli, salame wediya kang perapta, enggal 
Jeng Sunan wiyose, dhuh sanak kawula tannya, /73/ saking ngendi 
penangkanya, lawan siten namanipun, kang perapta matur 
pertela. 

= 08 = 
Sayid Muhsin nama mami, anenggih recang kawula, Khalifah 
Husen namane, kelawan Ki Sayid Ahmad, ing Yaman ingkang 
negara, dateng kawula pan estu, nyuwita dateng panduka. 


= 09 = 
Sumeja sinahu ngelmi, syarengat lawan tareqat, apadene 
haqeqate, Sunan nulya ngendika, dhuh nyawa sanak kawula, 
wong gelmu yen kurang laku, punika tanpa gaweya. 


= 10 = 
Nulya matur Sayid Muhsin, ing Jeng Sunan Ngampel Denta, mugi 
angsala pandongane, ing luhur kawula sedaya, sumerta pandonga 
tuwan, puruna ambentur laku, ekalasha mering Pangeran. 


= 11 = 
Tumulya winulang singgih, ing Jeng Sunan Ngampel Denta, Muhsin 
miwah /74/ rejange, minuruk ngelmu sarengat, tareqat lawan 
haqeqate, sedaya pan sampun putus, ing lafath miwah ing makna. 


= 12 = 
Kanjeng Sunan Ngampel Gadhing, ing putera kang sepah wus 
kerama, Siti Syarifah namane, kambil garwa Haji Ngusman, 
putrane Raja Pandhita, datan lama dhedhukuh, kapernah ardi 
Manyuran. 


= 13 = 
Haji Ngusman bangun teki, amesu ing raga nira, Mandhalika gen 
tapane, tanpa angsal tigang wulan, jinujung mering Yang Agung, 
sinung derajat waliyullah. 


= 14 = 
Sawusira lami-lami, Haji Ngusman apeputera, satunggal jalu 
puterane, ing ngaranan Amir Hasan, den Siti Muthmainah, 
puterane Kanjeng Sinuwun, padhukuhan Ngampel Denta. 


= 15 = 
/[15/ Punika apala kerami, nenggih ingkang ngambil garwa, Ki 
Sayid Muhsin namane, oneng alas dhedhekah, tumulya ambentur 
tapa, amesu ing raganipun, ardi Pegat gennya tapa. 


= 16 = 

Ora sare kala wengi, ngabekti mering Pangeran, ora dhahar ing 
rinane, amerangi napsu hawa, sampun angsal tigang wulan, 
tinarima derajat waliyullah. 


= 17 = 
Sampun nira lami-lami, Sayid Muhsin apeputera, satunggal jalu 
puterane, ingaranan Amir Hamzah, ana dene Siti Hasyfah, 
puterane Kanjeng Sinuwun, padhukuhan Ngampel Denta. 


= 18 = 
Punika apala kerami, nenggih ingkang ngambil garwa, Ki Sayid 
Ahmad namane, datan lama adhedhekah, kapernah ardi 
Kamelaka, tetapi tanderbe sunu, dadi lampah /76/ amertapa. 


= 19 = 
Sayid Ahmad amertapi, nanging tapa oning wisma, kelangkung 
mati ragane, dhatan dhahar datan nedera, anyegah ing napsu 
hawa, sampun angsal tigang satun, sinung derajat waliyullah. 


= 20 = 
Sampun putus gene tapi, anyegah ing napsu hawa, anetepi 
ngibadahe, ngadhepaken maring Allah, kadonnyan sampun 
tininggal, siyang dalu rukung sujud, ngabekti maring Pangeran. 


= 21 = 
Ana dene Raden Ibrahim, puterane ing Kanjeng Sunan, Ngampel 
Denta dhukuhane, punika apala kerami, Dewi Irah garwa nira, Ki 
Jakandar kang sesunu, lama-lama apeputera. 


= 22 = 
Puterane Raden Ibrahim, pawetersi amung satunggal, Ni Dewi 
Rahil namane, Ibrahim nulya pinernah, ngimani Lasem lan Tubin, 
oning Bonang /77/ adhedhukuh, tumulya ambentur tapa. 


= 23 = 
Raden Ibrahim mertapi, ardi Gadhing gennya tapa, kelangkung 
mati ragane, tanpa sare tanpa dhahar, anyegah ing napsu hawa, 
nyinggahi haram lan mekeruh, fardlu sunah tan tiningal. 


= 24 = 
Sampun angsal tingang sasi, tinarima ing Pangeran, Raden 
Ibrahim tapane, sinung derajat waliyullah, nama Kanjeng Sunan 
Bonang, akeh wadiya ingkang anut, ngabekti maring Pangeran. 


= 25 = 

Wanten malih putera neki, Kanjeng Sunan Ngampel Denta, Raden 
Kasim namane, selagi dereng dewasa, ana dene putera nira, 
saking ampayan kang ibu, isteri kalih dereng kerama. 


= 26 = 
Wanten malih kang winarni, puterane Raja Pandhita, Ki Ngusman 
Haji namane, punika sampun akerama, Dewi /78/ Sari garwanira, 
puterane Raden Tumenggung, ing negara Wilatikta. 


= 27 = 
Datan lama Ngusman Haji, pan dinunung dadi iman, ing Jipang lan 
Ponolane, oning Ngudung adhedhekah, tumulya ambentur tapa, 
amesu ing raganira, mertapa ardi Jambanagan. 


= 28 = 
Ora dhahar kala hari, anyegah ing napsu hawa, ora sare ing 
wengine, ngibadah maring Pangeran, fardlu sunah tan tininngal, 
suminggah ing haram mekeruh, tumajuh maring Pangeran. 


= 29 = 
Sampun angsal tigang sasi, lah punjul sedasa dina, Ki Ngusman 
Haji tapane, tinarima ing Pangeran, sinung derajat waliyullah, 
nama Kanjeng Sunan Ngudung, lama-lama apeputera. 


= 30 = 
Amung kalih putera /79/ neki, putera kang sepah punika, Dewi 
Sujinah namane, kang weragil ya pirya, Amir Haji namanira, dene 
Nyahi Tandha ika, puterane Raja Pandhita. 


= 31 = 
Punika sampun akerami, nenggih kang ngambil garwa, Halifah 
Husen namane, dinunung imam Medura, dhedhukuh ing 
Kertayasa, lama-lama asesunu, pan jalu amung satunggal. 


= 32 = 
Halifah Mungra kang nami, Halifah Husin tumulya, ambentur laku 
karsane, ardi Yadhi gennya tapa, tanpa sare tanpa dhahar, 
sampun angsal tigang santun tinarima ing Pangeran. 


= 33 = 
Sinung derajat dadi wali, nama Sunan Kertayasa, wus akeh ika 
rewange, kang manjing agama islam, wonten malih cinarita, 
puterane Raden Tumenggung, ing negara Wilatikta /80/. 


= 34 = 

Ingkang nama Raden Sahid, punika sampun akerama, Ni Dewi 
Sarah garwane, puterane Molana Ishaq, apan tunggal ibu rama, 
kelawan Kanjeng Sinuwun, ing gunung Jatipura. 


= 35 = 
Raden Sahid asesiwi, tiga sami jalu nira, kang sepah Raden Sangid 
namane, pawesteri ingkang penengah, Dewi Rukiyah kang nama, 
isteri malih rakilipun, Dewi Rufingah namanya. 


= 36 = 
Raden Sahid kinon ngimani, ing Dermayu lan Manukan, ing 
Kalijaga pernahe, sampun nira lama-lama Raden Sahid temanira, 
tumulya ambentur laku, inmg Pulupeh gennya tapa. 


= 37 = 
Sampun angsal tigang sasi, lan punjul sedasa dina, tinarima ing 
Gustine, sinung derajat waliyullah, nama Sunan Kalijaga /81/, akeh 
wadiya ingkang anut, ngabekti maring Pangeran. 


= 38 = 
Wus putus gennya mertapi, Kanjeng Sunan Kalijaga, nanging tapa 
oneng wismane, rahina tan mawi dhahar, wengine tan mawi 
nedera, kadonyan pan sampun mungkur ngadhepaken ing akerat. 


= 39 = 
Kocapa Den Ngabdul jalil, lawan Amir Hasan ika, Den Amir Haji 
rewange, Den Sangid lan Amir Hamzah, punika sami nyuwita, 
dumateng Kanjeng Sinuwun, padhukuhan Ngampel Denta. 


= 40 = 
Pan bocah gangsal punika, oning dhukuh Ngampel Denta, raden 
Kasim pembateke, pan sinahu ngaji Qur'an, Kanjeng Sunan 
ingkang mulang, sedaya pan sampun putus, tumulya winulang 
kitab. 


= 41 = 
Wonten malih kang winarni, kanggo /82/ neng Tnadhes negara, 
Rahaden Paku namane, Nyi Patih kang gadhah putera, wus umur 
limalas warsa, maca Qur'an sampun putus, tumulya sinahu kitab. 


= 42 = 
Raden Paku mireng warti, ing negara Surabaya, Ngampel Denta 
dhukuhane, wanten pandhita ngulama, amulang ngelmu sarengat 
thareqat haqeqatipun, nama sunan waliyullah. 

= 43 = 
Raden Paku matur aris, dumateng ing ibu nira, mengkana atur 
wiyose, ibu kawula mireng warta, ing negara Surabaya, wonten 
ngulama pinujul, nama sunan wliyullah. 


= 44 = 
Kang ngendika aris, adhuh anak ingsun nyawa, pan ora salah 
wartane, iya ika waliyullah, ingkang nama Raden Rahmat, jejuluk 
Jeng Sunan Maqdum, dhedhukuh ing Nganpel Denta. 


= 45 = 
Raden Paku atur neki, dumateng ing ibu nira, kawula kesh ing 
mangke, gadhahi karsa nyuwita, dateng Sunan Ngampel Delta, 
ananging kawula suwun, ibu ingkang maserahena. 


= 46 = 
Kang ibu amuwus aris, adhuh anak ingsun nyawa, apa sang 
karsamu bahe, pan ingsun tan mawi mulang, Raden Paku nulya 
mangkat, kang ibu nulya tut pungkur, tan kawarna oning marga. 


= 47 = 
Dumugi ing Ngampel Gadhing, pinanggih ing Kanjeng Sunan, Nyi 
Patih alon ature, apan sarwi awot sekar, gusti sedateng kawula, 
sumeja sohan pukulun, sumerta maserahana. 


= 48 = 
Maserahana kawula gusti, dateng ing anak kawula, mila 
nyuwita /84/ karsane, sumeja sinahu kitab, ginawe perabot 
ngibadah, Kanjeng Sunan nulya muwus dateng Nyai Patih ika. 


= 49 = 
Eh Nyai Gedhe Pinatih, ana ngendi anakira, Nyi Patih enggal ature, 
wedene anak kawula, ing mangke wanten ing jab, ngakub 
ngadhepi kanjeng serut, mugi tuwan timbalana. 


= 50 = 
Raden Paku den timbali, ing Jeng Sunan Ngampel Denta, tumulya 
enggal datengi, mara seba sarta nyembah, Jeng Sunan kendel 
sekala, kengetan tamu kang rawuh, kang nama Mulana Ishaq. 


= 51 = 
Kanjeng Sunan Ngampel Gadhing, ngendika dateng Nyi Patinya, 
mangkene pangendikane, eh Nyahi apa nyata, bocah iki anakira, 
apa anak olih mupu, Nyi Patih matur pertela. 


33 


BABAD DEMAK PESISIRAN 


= 52 = 
Ing /85/ purwane putera neki, tinurut sedayanira, Jeng Sunan 
mireng ature, Nyi Gedhe Pinatih ika, Jeng Sunan eling santayan, 
warta saking Toyaarum, ana sayid saking Ngarab. 


= 53 = 
Molana Ishaq kang nami, punika apala kerama, nenggih kang dadi 
garwane, puterane seri nara nata, ing negara Belabangan, kang 
garwa wawarat sampun sepuh, punika tinilar kesah. 


= 54 = 
Wus jangkep ing sasi neki, wawarat tan bebayi babar, jalu tur 
bagus warnane, tumulya sinebut enggal, kaliyan seri nara nata, 
winadhahan pethi sampun, binucal dhateng segara. 


= 55 = 
Sunan Ngampel muwus aris, ing Nyi Gedhe Patih ingsun ika, eh 
Nyi Patih ingsun kiye, yen mangkono aturira /86/, iya melu ngaku 
anak, ing anakira si Paku, Nyi Patih nulya wot sekar. 


= 56 = 
Nyi Patih umatur aris, ing Jeng Sunan Ngampel Denta, mengkono 
atur wiyose, dhuh gusti sumangga karsa, kawula dermi kemawon, 
angadhah anak si Paku, nanging tuwan kang peryuga. 


= 57 = 
Amupu ing anak mami, miwah mulang tata kerama, sumerta 
mulang ngelmune, syarengat Nabi Muhammad, tareqat lawan 
haqeqat, punika jengandika wuruk, kawula paserah ing tuwan. 


= 58 = 
Den Paku winulang ngaji, ing Jeng Sunan Ngampel Denta, wus 
putus ngelmu sedayane, syarengat lawan thareqat, sumerta 
ngelmu haqeat, tumulya winulang suluk, ing wirid napsu 
badaniyah. 


= 59 = 
Pan genti ingkang winarni, kocapa kang /87/ ana Palembang, 
Rahaden Patah namane, puteranipun Berawijaya, nata perabu 
Majalengka, punika gadhah sedulur, pan tunggal ibu kewala. 


= 60 = 
Raden Husen ingkang nami, samana sami rembagan, Raden Patah 
lan rayine, sumeja kesah nyuwita, dumateng ing Ngampel Denta, 
putera kalih sampun rembug, tumulya enggal pamitan. 

= 61 = 
Pamit mering bupati, ing tanah Palembang negara, Ki Arya Damar 
nemane, pamit sampun rindhanan, putera kalih nulya mangkat, 
datan kawarna ing enu, wus dateng ing enu, wus dateng ing 
Surabaya. 


= 62 = 
Jujuk dhukuh Ngampel Gadhing, wus panggih ing Kanjeng Sunan, 
Raden Patah lan rayine, mara seba nulya nyembah, sumerta 
nyukemi pada, Kanjeng Sunan nulya muwus, adhuh nyawa ingsun 
tetanya, Raden Patah lan rayine, mara seba nulya nyembah. 


= 63 = 
/88/ Pinangkannya saking ngendi, lawan sinten westanira, Den 
Patah alon ature, dhuh gusti westa kawula, sinembah ing Raden 
Patah, rayi kawula punika, Raden Husen westanira. 


= 64 = 
Ing Palembang wisma mami, pernah puterane sang nata, 
Majalengka negarane, ingkang nama Berawijaya, wodene rayi 
kawula, punika tunggal ibu, kang rama perabu Palembang. 


= 65 = 
Sedhateng kawula punika, sarta sedherek kawula, mila nyuwita 
yektose, dumateng ing Kanjeng Sunan, sumerta seja kawula, 
angulati ngelmunipun, ngibadah maring Pangeran. 


= 66 = 
Tumulya winalang ngaji, Raden Patah ing Jeng Sunan, apan 
gangsar pengajine, wus putus amaca Qur'an, tumulya winulang 
kitab, dene Raden Husen /89/ ika, apan dhedhel penhajine. 


= 67 = 
Raden Patah sampun ngarti, sedaya ngelmu syarengat, apa dene 
tareqathe, sumerta ngelmu haqeqat, ngibadah tan mawi pegat, 
sunate miwah kang fardlu, haram amkeruh dipun tinggal. 


= 68 = 
Sapin nira lami-lami, Den Husen micareng nala, keperiye saking 
karepe, pun kakang Rahaden Patah, teka jungkung maca kitab, 
kaya dudu terahing perabu, ora mikir panjenengan. 


= 69 = 

Raden Husen matur angelis, dumateng ing raka nira, adhuh 
kakang kaya periye, nyuwita ing Kanjeng Sunan, oning dhukuh 
Ngampel Denta, angulati ngelmunipun, ngibadah pan sampun 
cekap. 


= 70 = 
Nanging saking karsa mami, sumangga kakang nyuwita, 
dumateng /90/ Majalangune, ing sang perabu Berawijaya, angulati 
kertiyasa, menawa pinanggih besuk, bisa mengku panjenengan. 


= L= 
Raden Patah muwus aris, dumateng ing rayi nira, dhuh yayi 
lungaha dhewe, nyuwita dateng sang nata, perabu agung 
Majalengka, nanging ingsun nora melu, meksih momong ing 
salira. 


= 72 = 
Raden Husen matur nuli, dumateng kang raka, mangkana atur 
wiyose, dhuh kakang sediya kawula, nyuwita ing Majalengka, 
punika pan boten wurung, nanging panuwun kawula. 


= 73 = 
Mugi kakang angideni, ing sedaya kawula punika, angsale saking 
berkate, ing Jeng Sunan Ngampel Denta, Raden Husen pamit 
enggal, dumateng Kanjeng Sinuwun, kanthi /91/ pamit ingkang 
raka. 


PUPUH 06 
Kinanti 


= 01 = 
Raden Husen pamit sampun, ing Jeng Sunan Ngampel Gadhing, 
lan malih pamit kang raka, apa sampun den ridloni, Raden Husen 
nulya mangkat, lumampah tan mawi kanthi. 


= 02 = 
Mandheg mayong, lampahipun, tumulya anolih buri, wis tebih 
dennya lumampah, kang raka sampun kawingking, Raden Husen 
gagacangan, lumampah tan nolih buri. 


= 03 = 
Datan ka warnaning enu, Raden Husen alapah neki, wus dateng 
ing Majalengka, tumulya sohan nerpati, seri nalendra Berawijaya, 
nata perabu Majapahit. 

= 04 = 
Raden Husen awot santun, padha nata den sungkemi, sang nata 
kaget /92/ tumingal, kengetan puterane singgih, kang nama Ki 
Arya Damar, sang nata amuwus aris. 


= 05 = 
Adhuh ngawusira kulup, pinangkannya saking ngendi, lawan sapa 
aranira, Raden Husen matur aglis, anenggih wisma kawula, ing 
tanah Palembang negari. 


= 06 = 
Wadotan kawula punika, Raden Husen wasta mami, anenggih 
bapa kawula, Arya Damar ingkang mami, sedateng kawula punika, 
sedaya nyuwita jeng gusti. 


= 07 = 
Sigegen ingkang winuwus, Sunan Ngampel kocapa malih, punika 
anggadhah putera, kekalih pan sami isteri, ibune saking ampayan, 
puteranipun Ki Bang Kuning. 


= 08 = 
Dene putera ingkang sepuh, Murtasiyah ingkang nami, punika 
apala kerama, Raden Paku garwa neki /93/, kang wisma Tandhes 
negara, putera Nyi Gedhe Patih. 


= 09 = 
Raden Paku nulya dinunung, ngimani Tandhes negara, Raden 
Paku nulya karsa, dhedhukuh wanten ing Giri, Raden Paku bangun 
tapa, amesu ing raga neki. 


= 10 = 
Mertapa wanten ing gunung, ardi Tukangan kang nami, sampun 
angsal tigang wulan, lan punjul sedasa hari, tinarima ing 
Pangeran, sinung derajat wali. 


= 11 = 
Ing mangke Rahaden Paku, dadi nama Sunan Giri, apan kathah 
rewangira, kang anut agama suci, sawusira lama, Raden Paku 
asesiwi. 


= 12 = 
Sekawan sedayanipun, puterane Jeng Sunan Giri, putera jalu 
ingkang tiga, kang satunggal ika isteri, ana dene ingkang sepah, 
Raden Perabu ingkang /94/ nami. 


37 


BABAD DEMAK PESISIRAN 


=13 = 
Dene putera kang panggulu, kang nama Raden Misani, dene malih 
rayinira, Raden Guwa ingkang nami, rayine malih punika, isteri 
nama Ratnawati. 


= 14 = 
Murtasimah kang winuwus, putera Sunan Ngampel Gadhing, ibune 
tunggal ampeyan, punika apala kerami, Raden Patah garwa nira, 
puteranipun seri bupati. 


= 15 = 
Berawijaya Majalangu, puteri Cina ibu neki, Raden Patah nulya 
dhukuh, Bintara pernah negari, dinunung yen dadi imam, ing 
Demak lawan ingeradin. 


= 16 = 
Raden Patah bentur laku, amesu ing raga neki, nanging tapa 
oning wisma, ora dhahar ing raga neki, nanging tapa oning wisma, 
ora dhahar kala hari, wengine tan mawi nedera, sampun angsal 
tigang sasi. 


= 17 = 
Jinujung /95/ maring Yang Ngagung, sinung derajad dadi wali, 
anama Sunan Bintara, wus kathah ing rencang neki, kang sami 
anut agama, ngibadah mering Yang Widi. 


= 18 = 
Raden Patah nulya sesunu, ika nenem kathah neki, jalu putera 
ingkang gangsal, kang setunggal ika isteri, ana dene ingkang 
sepah, Pangeran Purba kang nami. 


= 19 = 
Dene putera kang penggulu, Raden Teranggana kang nami, 
ingkang rayi namanira, Raden Bagus Sidakali, rayine malih punika, 
Gendhuruhan ingkang nami. 


= 20 = 
Dene putera kang weruju, isteri nama Dewi Ratih, wanten malih 
cinarita, putera Sunan Ngampel Gadhing, jalu kantun satunggal, 
ibune saking Tubin. 


= 21 = 
Raden Kasim namanipun, punika /96/ apala kerami, kang garwa 
Dewi Supiyah, putera Sunan Gunung Jati, Den Kasim nulya 
pinernah dadi imam kang pinaci. 

= 22 = 
Ing Lawang lan Sedayu, Derajat dhukuhan neki, tumulya 
ambentur tapa, Jongpangkah gennya mertapi, ora sare ora 
dhahar, sampun angsal tigang sasi. 


= 23 = 
Jinujung mering Yang Agung, sinung derajat wali, anami Sunan 
Derajat, pan wus kathah recang neki, Den Kasim nulya peputera, 
tetiga sedaya neki. 


= 24 = 
Pangeran Trenggana kang sepuh, panengah Pangeran Sandi, kang 
weruju Dewi Wuryan, genti malih kang winarni, kocapa Raden 
Amir Hasan, Haji Ngusman kang sesiwi. 


= 25 = 
Amir Hasan den ambil mantu, lawan /97/ Sunan Kalijaga, ana dene 
garwa nira, Rukiyah nenggih kang nami, kocap Raden Amir 
Hamzah, puteranipun Said Muksin. 


= 26 = 
Punika den ambil mantu, lawan Sunan Kalijaga, ana dene 
garwanira, Rupingah nenggih kang nami, Raden Sangid cinarita, 
putera Sunan Kalijaga. 


= 27 = 
Punika den ambil mantu, lawan Kiyahi Ngusman Haji, garwane 
Dewi Sujinah, punika nenggih kang nami, datan lama adhedhekah, 
oneng Murya pernah neki. 


= 28 = 
Raden Sangid bentur laku, amesu ing raga neki, mertapa ning 
Sapterangga, ora dhahar kala hari, wengine tan mawi nedera, 
sampun angsal tigang sasi. 


= 29 = 
Junujung mering Yang Agung, sinung derajat dadi wali, dadi nama 
Sunan Muriya, tumulya /98/ anggadah siwi, puterane jalu 
satunggal, kang nama Pangeran Sateri. 


= 30 = 
Den pernahe ing Kadilangu, jejuluk Pangeran Yehi, wonten malih 
cinarita, Raden Bagus Amir Haji, Sunan Ngdung kang peputera, 
punika apala kerami. 

= 31 = 
Dewi Ruhil garwanipun, Sunan Bonang kang sesiwi, Amir Haji 
nulya pinernah, dhedhukuh Kudus negari, Mir Haji tapa neng 
wisma, datan dhahar tigang sasi. 


= 32 = 
Junujung mering Yang Agung, sinung derajat dadi wali, nama 
Sunan Kudus ika, genti malih kang winarni, Ngabdul Jalil kang 
kocap, wong anom tan purun kerami. 


PUPUH 07 
Roning Kamal 


= 01 = 
Ngabdul Jalil kang kocapa, putera Sunan Gunung Jati, punika tan 
purun kerama, meksih ngaji wahdah tauhid, lawan ngemu 
usuluddin, lawan ngaji ngelmu junum, lawan ngaji ngelmu 
makripat, lawan ngaji ngelmu sufi, ingkang mulang Kanjeng Sunan 
Ngampel Denta. 


= 02 = 
Wahdah tauhid tegesira, kawula tunggal lan gusti, tunggalle tanpa 
kapokan, pan kupule dadi siji, ing dalem kalimah takbir, mujajah 
maring Yang Agung, tan ana gusti lan kawula, lebure papan lan 
tulis, pan sinepa jene awor lan tembaga. 


= 03 = 
Wose eling jenenge tembaga, wose kari rupaning jene, ananging 
ingkang gemebeyar, iya cahyananipun jene-jene, nanging sira den 
nestiti, pesemon /100/ kang kaya ika, pan aja keliru tapa, kang 
dudu dipun arani, malih mandar selamet imanira. 


= 04 = 
Usuluddin tegesira, wiwitane wong musafir, tegese musafir ika, 
lumampah maring Yang Widi, ananing Allah barengi, ing kawula 
lampahipun, lumampah tan mawi pisah, kawula kelawan Gusti, 
pan sinepa wawangan lawan manusa. 


= 05 = 
Ngelmu junum tegesira, kawula tan eling dhiri, kedanan maring 
Pangeran, dene sipat rahman rohim, tegese rohaman puniki, 
peparing tanpa jinaluk, sedya kang darbe nyawa, iya pinaringan 
rizqi, peparinge kelawan kersane dhewek. 

= 06 = 
Sifat rohim tegesira, Gusti Allah kang welas asih, asihe dateng 
kawula, pan /101/ inggih ing benjing akhir, ing donya sampun 
ketawis, asihe kang maha agung, dumateng kawula nira, kang 
sinung iman sayekti, pinaringan hidayah saking Pangeran. 


= 07 = 
Edane kawula ika, dumateng kang maha suci, ora edan zawal 
ngakal, balik edan donya mikir, maring ingkang maha suci, mung 
satunggal wujudipun, ananging kawula nira, satingkah polahe 
pesthi, bebarengan ing Allah kang maha mulya. 


= 08 = 
Tegese ngelmu makripat, lamun sira arep uneng, dumateng Allah 
tangala, aningalaha ing dhiri, bisa wujud peribadine, sumerta 
wujude suwung, cangkeme tan bisa ngucap, mata kalih tan 
ningali, sumerta badane /102/ tan bisa polah. 


= 09 = 
Sedaya tingkah jalma, miwah ngocap lan ningali, punika Allah 
karya, manusa iya barengi, ananging datan dayani, kawula 
pertikahipun, mung Allah kang maha mulya, anduweni sifat qodir, 
pan pinesthi wiyude Allah tangala. 


= 10 = 
Ngelmu sufi tegese, anuceni maring ati, ambuwang ngujub lan 
riya, miwah sumngah lawan kibir, ati mang-mang lawan bahil, sirik 
kafi lawan hasud, sedayane marenana, ngagoha ati kang bening, 
sabar lila tawekal maring pangeran. 


= 11 = 
Wus putus ngelmu sedaya, Raden bagus Ngabdul Jalil, tumulya 
enggal pamitan, ing Jeng Sunan Ngampel Gadhing, pamitan 
dipun /103/ ridhoni, Ngabdul Jalil mangkat sampun, datan kawarna 
ing marga, ing Jepara sampun perapti, adhedhukuh dul neng Siti 
Jenar. 


= 12 = 
Ngabdul jalil amertapa, amesu ing raga neki, rahina tan mawi 
dhadhar, ora sare kala wengi, ora ana kang pinikir, mung Allah 
kang Maha Agung, ika sipat Qidam Baqu, wujude dhohir lan batin, 
Gusti Allah nyeratani mering kawula. 


= 13 = 

Ganti ingkang cinarita, kocap Sunan Ngampel lalis, para wali 
dateng sedaya, pada nyalataken sami, Sunan Giri kang ngimani, 
para wali makmun sedarum, sawuse den sholatena, inarekaken 
tumuli, pasarehane ana lor wetane pendapa. 


= 14 = 
Pepekan wali sedaya, Sunan Bonang /104/ lawan Giri, lawan 
Sunan Kalijaga, Derajat lan Gunung Jati, Murya Kudus lawan Wisi, 
Manyoran Demak lan Ngdung, Melaya lan Kertayasa, oneng 
dhukuh Ngampel Gadhing, pirembugan jenengaken ing khalifah. 


= 15 = 
Sunan Giri angendika, dateng sekeh para wali, boten wonten kang 
peryoga, dadi khalifah agama, mung Sunan Demak negari, 
peryoga jumeneng perabu, lah ta padha seksenana, Sunan Demak 
dadi aji, para wali padha ngamini sedaya. 


= 16 = 
Pan sampunira mangkana, Sunan Demak kersa mulih, dumateng 
negara Demak, para wali sami ngiring, tan kawarna oneng margi, 
ing Demak pan sampun rawuh, /105/ Jeng Sunan Demak 
ngendika, dateng sekeh para wali, sanak-sanak sumangga sami 
rembagan. 


= 17 = 
Adege agama islam, kuwajiban perang sabil, wus kocap ing dalem 
Qur'an, miwah Hadis Kanjeng Nabi, lah padha rembagan sami, 
angerubut si Malangu, kapire kawak kumuwuk, tan anut agama 
suci, para wali punika rembak sedaya. 


= 18 = 
Kanjeng Sunan Jati Pura, matur dateng Sunan Giri, yen sampun 
rembak sedaya, akathahe para wali, pan sinten ingkang perayogi, 
dadi tindih perang pupuh, angrebbut ing Majalangu, nulya dawuh 
Sunan Giri, Sunan Ngudung ingkang dadi senapatiya. 


= 19 = 
Para wali sampun rembak, Ngdung dadi sena /106/ pati, angrebut 
ing Majalengka, kersaning Jeng Sunan Giri, ananging dipun 
paringi, prajurit mung pitung ewu, sarta modin kawandasa, lan 
malih dipun kantheni, Amir Hasan puterane Sunan Manyoran. 


= 20 = 


Lan malih Amir Hamzah, puterane Jeng Sunan Wilis, wuse pepek 
para punggawa, sumerta praboting jurit, gagaman tumbak lan 

keris, sinapan kelawan kestul, ana ingkang gaman pedhang, 
miwah ana gaman bedhil, miwah ana ingkang gwa gaman 
tumbak. 


= 21 = 
Pan genti cinarita, Arya Tanduran winarni, ing negara Majalengka, 
punika anggadhah siwi, tetiga sedaya neki, dene putera ingkang 
sepuh, anama Ki Gajah /108/ Mada, kang penengah nama neki, 
Gajah Wila kang weragil Gajah Sena. 


= 22 = 
Putera tiga sedayanira, pan sami dadi patih, pepatihe Berawijaya, 
nata perabu Majapahit, Gajah Mada kang meriksani ing perkara 
para padu, dene patih Gajah Wila, pajegan dipun periksani, Gajah 
Sena kang meriksani perjurite. 


= 23 = 
Dene puterane sang nata, Raden Gugur ingkang nami, punika wus 
pinaringan, nama Pangeran Dipati, oneng dalem Majapahit, 
kinarya wakil sang perabu, Raden Gugur sampun putera, kalih 
sami jalu neki, ingkang sepuh anama Lembu Niseraya. 


= 24 = 
Ingkang ragil nama, Lembu Kanigara singgih, kersanipun 
Berawijaya, nata perabu Majapahit, kang /109/ wayah kalih puniki, 
sinungan nama Tumenggung, oneng kitha Majalengka, mrentah 
arya lan manteri, wanten malih inggih putera saking Palembang. 


= 25 = 
Puterane Ki Arya Damar, Raden Husen ingkang nami, nyuwita 
maring sang nata, Berawijaya Majapahit, Raden Husen den 
paringi, dadi dipati ing Terung, jejuluk Ki Pecat Tandha, wanten 
malih kang winarni, ingkang nama Rahaden Dhandhnag Wecana. 


= 26 = 
Putera saking Panaraga, pernah ipe mering sang aji, nyuwita 
mering sang nata, Berawijaya Majapahit, punika dipun paringi, ing 
lenggah nama Tumenggung, oneng kita Majalengka, Dhadhang 
Wecana sesiwi, putera jalu punika /110/ amung satunggal. 


= 27 = 
Raden Banjar ingkang nama, ngadek arya oneng Tingkir, jejuluk 
Dhadhang Wurahan, wanten malih kang winarni, pernah ipe 
maring sang aji, Berawijaya Majalangu, ingkang nama Wulung 


43 


BABAD DEMAK PESISIRAN 


Kembang, nyuwita ing Majapahit, sinung nama Tumenggung 
oneng Berangkal. 


= 28 = 
Sigegen kang cinarita, Sunan Ngudung kocap malih, badhe kesah 
bandayuda, angrebut si Majapahit, gegaman sampun mireti, 
tumulya Jeng Sunan Ngudung, angago rasuka zimat, ontakesuma 
kang nami, riseksana Sunan Ngudung pamit enggal. 


= 29 = 
Pamita mering sang nata, Sunan Demak ingkang nama, pamit 
sampun rinidhonan, tumulya lumampah /111/ agelis, Jeng Sunan 
Ngudung anitih, kuda ules jajan biru, den iringi para punggawa, 
tamtama perjurit manteri, pan gimerebeg lampahe wong andon 
yuda. 


= 30 = 
Jeng Sunan Ngudung ning ngarsa, sinahuban songsong kuning, 
gendera sampun binebyar, ing ngarsa miwah ing wingking, 
bendhene sampun tinitir, gunung beri muniya gumuruh, surake 
kadiya muniya ampuhan, surake wong andon jurit, Amir Hasan 
anitih kuda pelangka. 


= 31 = 
Ana dene amir Hamzah, kuda rajeg kang titihi, Amir Hasan oneng 
kanan, songsonge gadhung melathi, Amir Hamzah oneng kering, 
apan pethak songsongipun, tan kawarna oneng marga, /112/ 
lampahe kang andon jurit, sampun dugi alas Tunggarana. 


= 32 = 
Jeng Sunan Ngudung mesanggerah sumerta perjurit, oneng alas 
Tunggarana, semana enggal anulis, nuwala panantang jurit, tan 
dangu nulya keperangguh, mantri ingkang nitih kuda, dipun 
adhang oneng margi, tinakonan mantri ingkang nitih kuda. 


= 33 = 
Ature kang nunggang jaran, kawula wong Majapahit, lurah dusun 
Cakar Ayam, bebedhok kidang lan kancil, kersane Seri Narapati, 
Berawijaya Majalangu, Sunan Ngudung angendika, dateng lurah 
nitih esthi, pasang yogyake lurah sira sun duta. 


= 34 = 


Ngaturaken kang nuwala maring perabu Majapahit, nuwala 
sampun tinampan, Ki Lurah /113/ lumampah aglis, datan kawarna 

ing margi, wus perapta ing dalem pura, nuwala katur sang ngaji, 
duk semana sang nata lagi sineba. 


= 35 = 
Pepek kang para sentana, Tumenggung Arya lan Patih, nuwala 
enggal tinampan, maring perabu Majapahit, nuwala binuka aglis, 
tumulya winaca sampun, ungale kang ponang surat, ngalamat 
surat puniki, dumatenga ing sang perabu Berawijaya. 


= 36 = 
Wiyose kang punang surat, eh ta prabu Majapahit, lamun sira 
nyata lanang, lah ta payo tandhing jurit, ana dene aran mami, 
jejuluk jeng Sunan Ngudung, kersane Sunan Bintara, kinon 
ngerusak Majapahit, lah sedaya /114/ perajurit ing Majalengka. 


= 37 = 
Mapaga neng Tunggarana, lamun sira bosen urip wus putus 
ungeling surat, sang nata ngendika aris, dumateng Kiyahi Patih, 
Gajah Sena namanipun, eh Ki Patih Gajah Sena, ika ana gaman 
perapti, saking Demak si Patah kang gawe pokal. 


= 38 = 
Kang ika sira sun duta, amapak gaman kang perapti, sumerta sira 
gawaha, perjurit rong puluh kethi, lan malihe sun kantheni, kang 
nama Ki Arya Jambul, perjurit saking Balega, puterane Jaran 
Panoleh, lah mangkata aja mundur tengahing rana. 


PUPUH 08 
Durma 


= 01 = 
Gajah Sena pamitan mering sang nata, Berawijaya Majapahit, 
pamit sampun rinidhonan, ajujuk ing Tunggarana, pandi /115/ 
kanira sang aji, Ki Gajah Sena, umatur sendika Gusti. 


= 02 = 
Sampun mangkat Ki Gajah Sena punika, den iring perajurit 
manteri, miwah para tamtama, nulya beber kendera ing ngarsa 
miwah ing wingking, nebut tengara, kendhang gong kelawan beri. 


= 03 = 
Tan kawarna lampahira oneng marga, Tunggarana sampun 
perapti, bala islam wus katingal, nanging Gajah Sena, perajurite 
sawelas kethi, den anguhhen, kang sangang kethi amabantoni. 

= 04 = 
Ayon-ayonan wong islam lawan wong kopar, pan sigera bendhil- 
biledhil, panggah perajurit islam, anesug ing madya kopar, pan 
awor dadi satunggal-satunggal, pedhang-pinedhang , lan ana 
bedhik-binedhik. 


= 05 = 
Kathah pejah /116/ punggawa ing Majalengka, wong islam gih 
katah mati, banjir getih belabar, selur aserah watang, bangkene 
susun atindih, islam lan kopar, pan awor dadi sawiji. 


= 07 = 
Genambulana perajurit ing Majalengka, Gajah Sena aran mami, 
wadiya islam sedaya, payo tandhing ayuda, ayonana budi mami, 
barenga mara, mesthi yen ingsun tadhahi. 


= 08 = 
Amir Hasan amapag Ki Gajah Sena, payo tandhing padha siji, 
Gajah Sena angucap, maring Ki Amir hasan, lamun /117/ arep 
angayoni, sira tumbuka, sun tadhahi jaja mami. 


= 09 = 
Amir Hasan anumbak Ki Gajah Sena, panumbake wadi-wadi, 
ananging datan tumama, Amir Hasan angucap, ed perajurit 
Majapahit, sira malesa, anumbak dumateng mami. 


= 10 = 
Gajah Sena anumbak Ki amir Hasan, kena lambung ingkang 
kering, terus lambung ingkang kanan, Amir Hasan niba, tan dangu 
nulya ngemasi, Ki Amir Hasan, yudane sampun kecodhi. 


= 11 = 
Amir Hamzah amedali bodayuda, anempuh ajarak pat, kang raka 
Amir Hasan, apan sampun perlaya, Gajah Sena kang nelasi, Ki 
amir Hamzah, jaja bang lir metu geni. 


= 12 = 
Amir Hamzah /118/ apetak oneng payudan, eh perajurit Majapahit, 
kebat sira ngucap, lafth kalimah syahadat, yen tan ngocap sun 
pateni, Ki Gajah Sena, Amir Hamzah den parani. 


= 13 = 
Ayuh-yunan Gajah Sena lan Amir Hamzah, tumbak tinumbak wani, 
apan pedhang-pinedhang, genti gebang-ginebang, datan ana 
kang kecodhi, watang binuwang, agenti keris-kineris. 

= 14 = 
Gajah Sena oleh tandhing bodayuda, perejurit kang saking Wilis, 
anama Ki Amir Hamzah, kuwel dennya bodayuda, den bithi amales 
bithi, dugang-dinugang, pan genti jiwit-jiniwit. 


= 15 = 
Nulya medal Sunan Ngudung neng payudan, ambakta gegaman 
seking, miwah gawa tamtama, sami perawireng /119/ rana, 
Gajahe Sena dipun-byuki, tamat matiga, Sunan Ngudung kang 
nelasi. 


= 16 = 
Pan cinadak Ki Gajah Sena punika, Jeng Sunan Ngudung agelis, 
den seking walikatira, tatas terus ing jaja, tan dangu nulya 
ngemasi, Ki Gajah Sena, perjurit ing Majapahit. 


= 17 = 
Wadiya islam katun tigang dasa gangsal, bala kopar dateng malih, 
sangang kethi kathahira, saperaboting wong ngayuda, 
kegamanira miranti, wus ayun-ayunan, wong islam datan 
gumingsir. 


= 18 = 
Pan terengginas wong islam anulya nerajang, dumateng barisan 
kapis, nanging pinara tiga, sedasa nempuh ing kanan, kang 
sedasa nempuh kering, kang gangsal welas, /120/ anempuh tegah 
bebaris. 


= 19 = 
Pepuyengan punggawa ing Majapahit, tambuh mungsuh tanbuh 
kanthi, samiya tumbak-tinumbak, miwah pedhang-pinedhang, 
lawan kocapa rejang neki, kathah kang pejah, kang urip melayu 
gendering. 


= 20 = 
Raden Arya Jambul pan sampun lumajar, pelayu nira agendering, 
tan kawarna ing marga, wus dateng ing Majalengka, melebet ing 
dalem puri, sohan sang nata, matur nyembah sarwi nangis. 


= 21 = 
Gusti kawula kinarya tindhihing yuda, nanging bala sampun eting, 
Gajah Sena wus pejah, perjurite pan sampun telas, katun kawula 
ingkang urip, enggal lumajar, ngaturi periksa sewangaji. 

= 22 = 
Cinarita /121/ perjurit ing Majalengka, kathahe rong puluh kethi, 
kang ngiring Ki Gajah Sena, perang oneng Tunggarana, punika 
sami kecodhi, katun sedasa, pelayu nira gendering. 


= 23 = 
Samiya bubar punggawa Majalengka, wong islam lajeng sumikir, 
kedel ing wana Kerawang, katun tiyang sawelas, kang samiya 
perwireng jurit, samiya rembagan, utusan maring suwangaji. 


= 24 = 
Nulya mangkat marebut ingkang dinuta, ambekta kang ponang 
tulis, lampahira gegacangan, tan kawarna ing marga, Bintara pan 
sampun parepti, katur sang nata, surate wong andon jurit. 


= 25 = 
Wus tinampan, nuwala ing Kanjeng Sunan, /122/ tumulya binuka 
agelis, ungele kang ponang surat, gusti kawula dinuta, angrebut si 
Majapahit, wus kalampahan, perang pupuh lawan wong kapir. 


= 26 = 
wadiya kopar, kang pejah tanpa wilangan, wong islam kathah 
kang mati, katun wadiya sawelas, dene Ki amir Hasan, punika pan 
sampun lalis, panuwun kawula, dumateng paduka aji. 


= 27 = 
Gih paringa kitunan ing wadiya bala, sumerta peraboting jurit, 
dene wong Majalengka, bubar saking payudan, kawula lajeng 
sumingkir wanten ing wana, Kerawang ing pernah neki. 


= 28 = 
Yen sembada kelawan kersa panduka, wong kapir sun pukul 
malih, wus putus ungale surat, Kanjeng Sunan /123/ angendika, 
dumateng rekiyanapatih, Ki Ngabdul Salam, anenggik jejuluk neki. 


= 29 = 
Ngabdul Salam jengandika mepek bela, sumerta peraboting jurit, 
Sunan Ngudung utusan, anuwun bantoning bala, Amir Hasan 
sampun lalis, perajurit islam, pan kantun sawelas iji. 


= 30 = 
Sekathahe perjurit ing Majalengka, tanpa wilangan kang mati, 
kang urip pan samiya bubar, mudur saking payudan, Jeng Sunan 
Ngdung sumingkir, oneng Kerawang, nanging karsa yuda malih. 

= 31 = 
Rineksana Ki Patih nabuh tengara, bendhene penatang jurit, bubul 
kang wadiya tamtama, miwah para punggawa, demang lurah lan 
petinggi, dateng sedaya, merabot /124/ sikeping jurit. 


= 32 = 
Angendika Ki Patih mering tamtama, sumerta perajurit manteri, eh 
ta para punggawa, sang karsane sang nata, yen sira kinon bantoni 
ing badayuda, angrebut si Majapahit. 


= 33 = 
Nanging Sunan Ngudung sira ulatana, ing Kerawang pernah neki, 
apa saing parentah, amesthi sira anut, Sunan Ngudung senapati, 
kang pinercaya, dumateng paduka aji. 


= 34 = 
Para punggawa sedaya miwah tamtama, matur sendika gusti, 
kawula mesthi lumampah, saking kersa sang nata, punika pan 
sampun lami, angsal kawula, kepingin perang lan wong kapir. 


= 35 = 
Angendika sang nata mering Ki Patiya, patih ingkang /125/ 
dhawuhi, manteri miwah tamtama, ika Sunan Mayoran, kang dadi 
tindhihing jurit, pan kinarya, gentinipun putera neki. 


= 36 = 
Ingkang nama Amir Hasan wus perlaya, Gajah Sena kang mateni, 
mangke gumanti kang rama, Sunan Manyoran namanya, dipun 
dhawuhi Ki Patih Ngabdul Salam kersane panduka aji. 


= 37 = 
Haji Ngusman jengandika kawula duta, dadi tindihe perajurit, 
abantoni badayuda, amukul ing Majalengka, Haji Ngusman matur 
agelis, inggih sendika, genti malih kang winarni. 


= 38 = 
Pan kocapa Berawijaya Majalengka, ngendika dateng Ki Patih, eh 
Patih Gajah Mada, dika enggal utusan, dumateng negara 
Pengging, /126/ lan Ponaraga, jengandika kinon bantoni. 


= 39 = 
Gajah Mada tumulya enggal utusan, dumateng negara Pengging, 
lawan Panaraga, duta pan sampun mangkat, tan kawarna oneng 
mergi, lampahe duta wus perapta negara Pengging. 

= 40 = 
Nulya sohan utusan mering Dipatiya, Adiyaningrat ingkang nami, 
duta tumulya enggal, angaturaken nuwala, ingkang saking 
Majapahit, surat tinampanan, tumulya binuka agelis. 


= 41l = 
Tiningalan ijohane ponang surat, ungale sejeroning tulis, wiyose 
serat punika, kawula atur uninga, ing negara Majapahit, wus 
kahunggahan, mungsuh saking Bintara iki. 


= 42 = 
Yen sembada Ki Dipati Dayaningrat, enggal jengandika bantoni, 
/127/ ingkang wadiya bala, wus putus ungele surat, tumulya 
utusan angelis, nabung tengara, lan bendhe penatang jurit. 


= 43 = 
Samiya parepta punggawa miwah tamtama, demang lurah lan 
patinggi, perabote wong ayuda, Ki Dipati angendika, dateng sekeh 
para manteri, eh ta punggawa, ingsun arep abantoni. 


= 44 = 
Ing negara Majalengka kahawunggahan, mungsuh saking Bintara 
iki, sira padha ngiringa mering ing lakuning wong, dumateng ing 
Majapahit, abadayuda, mapag mungsuh ingkang perepti. 


= 45 = 
Aturira dumateng lurah tamtama,pan inggih sandika Gusti, tan 
dangu anulya mangkat, Dipati Dayaningrat, den iring punggawa 
manteri, miwah tamtama, gegamanira miranti. 


= 46 = 
Tan kawarna /128/ lampahira oneng marga, Majapahit sampun 
perapti, wonten malih kang kocapa, Arya Dhandhang wurahan, 
ingkang wisma oneng Tingkir, mireng kang warta, Rahaden Dipati 
Pengging. 


= 47 = 
Mangkat yuda abantobi Majalengka, semerta bala perjurit, Arya 
Dhandhang Wurahan, tumulya anyandhak watang, kudane kinon 
ngambili, anitih enggal, kuda nira den jumethi. 


= 48 = 
Kuda nerap kadiya angin lampahira, datan ing marga, Raden 
Dhandhang Wurahan, wus parepta ing Majalengka, ajujuk ing 
dalem neki, Dhandhang Wecana, nenggih wahu kang nami. 

= 49 = 
Cinarita utusan ing Majalengka, kesah mering Panaragi, datan 
kawarna ing /129/ marga, lampahe ponang utusan, wus perapti 
ing Panaragi, sohan sang nata, Bethara Katong kang nami. 


= 50 = 
Kang dinuta ngaturaken ponang surat, ingkang saking Majapahit, 
surat sampun tinampan, amulya enggal binuka, ungale kang 
ponang tulis, ngelamat surat, katur dumateng sang aji. 


= 51 = 
Ingkang nama sang ngaji Bethara Katong, ing ngera Penaragi, 
wiyose surat punika, kawula atur wuninga, ing negara Majapahit, 
wus kahunggahan, mungsuh saking Bintara iki. 


= 52 = 
Wadiya bala ing negara Majalengka, kathah kang mati, dene Ki 
Gajah Sena, pan inggih sampun perlaya, Bethara Katong sun purih 
kituna bala, tamtama kelawan /130/ manteri. 


= 53 = 
Sang Bethara Katong nulya kitun surat, utusan dateng Dipati, 
Luwanu ing wisma nira, duta pan sampun mangkat, datan 
kawarna ing marga, lampahe duta, Luwanu pan sampun perapti. 


= 54 = 
Nulya sohan duta saking Ponaraga, dumateng Raden Dipati, 
angaturaken nuwala, ingkang saking Ponaraga, nuwala tinampan 
agelis, nuwala binuka, ungele kang ponang tulis. 


= 55 = 
Ingkang surat katur Adipatiya, ing Luwanu wisma neki, wiyosipun 
ponang surat, kawula tampi nuwala, ingkang saking Majapahit, ing 
rama nata, Berawijaya Majapahit. 


= 56 = 
Kaunggahan mungsuh saking ing Bintara, Gajah Sena sampun 
/131/ lalis, saking kersa kawula, adhi ingkang lumampah, bantoni 
ing Majapahit, nanging jengandika, dateng ing Panaragi. 


= 57 = 
Ki Dipati utusan ngambil kuda, jaran saking Margawati, jajan biru 
ulessira, tumulya anyandhak warang, kudane dipun titihi, sinebat 
enggal, kena poke konthol neki. 

= 58 = 
Kuda ngerab lampahe kadiya maruta, datan kuwarna ing marga, 
wus parepta ing Ponaraga, Rahaden Dipati enggal, melebet ing 
dalem puri, panggih kang raka, nulya lenggah tiyang kalih. 


= 59 = 
Sang Bethara Katong anulya angendika, dumateng wahu kang 
rayi, adhi sedhateng dika, kawula purih lumampah, bantoni ing 
Majapahit, anak kawula, /132/ Bethara Sudira kang nami. 


= 60 = 
Adhi bekta punika kinarya rejang, Ki Dipati matur agelis, dhuh 
kakang sumangga kersa, kawula dermi lumampah, kang raka 
ngendika aris, dateng Ki Patiya, Jayadarna ingkang nami. 


= 61 = 
Jayadarna jengandika amepek bala, abantoni Majapahit, Ki Patih 
matur sandika, sumerta para punggawa, manteri arya lan perjurit, 
nabuh tengara, lan bendhe penatang jurit. 


= 62 = 
Samiya parapeta punggawa miwah tamtama, demang lurah lan 
petinggi, seperabote wong ayuda, Ki Patih angendika, dumateng 
perjurit, eh ta punggawa, pan sira kinon bantoni. 


= 63 = 
Bodayuda tetulung ing Majalengka, saking karsane sang aji, 
dumateng /133/ lurah tamtama, samiya matur sendika, saking 
kersane Jeng Gusti, kawula lumampah, bantoni ing Majapahit. 


= 64 = 
Riseksana Bethara Katong ngendika, dumateng Raden Dipati, adhi 
jengandika mangkat, lawan Raden Sudira, punggawa bala perjurit, 
jengandika bekta, Den Dipati enggal pamit. 


= 65 = 
Nulya mangkat Dipati lawan Sudira, den iringi perjurit manteri, 
miwah para tamtama, punika Raden Dipatiya, enggal nitih kang 
turagi, nenggih ulesnya, jajan biru Margawati. 


= 66 = 
Den Sudira anitih kuda pelangka, kuda saking Margawati, kendera 
wis binabyar, ing wingking kelawan ngarsa, kang bendhe 
sampun /134/ tinitir, nabuh tengara, kendhang gong kelawan beri. 

= 67 = 
Pan gumuruh suwarane wadiya bala, urake awanti-wanti, pan 
selur bebongkokan, bangkatan oneng wutat, sumerta gawa turagi, 
ingkang andhongan, lan bendhe tinitir-titir. 


= 68 = 
Tan kewarna lampahira oneng marga, wus perapta ing Majapahit, 
pepek kang para dipati, manteri demang lawan arya, oneng kutha 
Majapahit, samiya rembagan, mapag mungsuh ingkang perapti. 


= 69 = 
Ganti kocap Sunan Manyuran winarni, kinarsakaken sang ngaji, 
dadi tindhihing punggawa, abantoni bodayuda, angrebut si 
Majapahit, sinungan bal, /135/ katahipun pitung kethi. 


= 70 = 
Wus pamit Sunan Manyuran punika, pamit sampun den ridhoni, 
lawan Sunan Bintara, miwah wali sedaya, Haji Ngusman mangkat 
agelis, anitih kuda, jeragem ingkang turanggi. 


= 71 = 
Haji Ngusman den iringi para punggawa, demang lurah lan 
petinggi, miwah para tamtama, wus beber kendera abang, 
ingkang ngarsa miwah ing wingking, nabuh tengara, kendhang 
gong kelawan beri. 


= 72 = 
Tan kawarna oneng marga, wana Kerawang sampun parepti, 
pinanggih ing senapatiya, Sunan Ngudung ingkang nama, uluk 
salam nulya linggih, enggal rembagan, maju bodayuda malih. 


= 73 = 
Kawarnaha Ki /136/ Dayaningrat, punika amireng warti, bala 
saking Bintara, parepta oneng wana Kerawang, enggal matur 
maring sang aji, yen mungsuh wus perapta, oneng Kerawang 
pernah neki. 


= 74 = 
Berawijaya anulya ngendika enggal, dumateng para Dipati, miwah 
para sentana, ika padha sentana, ika padha mapaga, mungsuh 
sang Bintara iki, nanging Ki Patiya, Gajah Mada tengga puri. 


= 75 = 

Gajah Mada punika kang tengga pura, punika dipun kantheni, 
kang Lembu Niseraya, lawan Ki Arya Ningah, manteri kang sepuh 
peribadi, Suwandinira, punika kang tengga puri. 


= 76 = 
/137/ nulya mangkat perjurit ing Majalengka, Tumenggung miwah 
Dipati, sarta para tamtama, lawan para punggawa, Raden Gugur 
dadi tidhine, lan Pcad Tandha, Dipati Terung negari. 


= 77 = 
Perjurite kang saking Terung negara, mung rong ewu sedaya neki, 
dene ingkang parwira, mung demang tetiga, Demang Lawung 
kang setunggal, lan Demang Terasaba, punika kang kaping kalih. 


= 78 = 
Lawan Demang Sokadana kaping tiga, Demang tiga puniki, 
angiring Ki Pecad Tandha, tumut abodayuda, punika ingkang 
kinathi, maring Ki Pecad Tandha, ing Terung ingkang negari. 


= 79 = 
Tan kawarna /138/ lampahira oneng marga, perjurit ing Majapahit, 
wus parepta ing alas Kerawang, bala islam wus katingal, tumulya 
perjurit kapir, nabuh tengara, kendhang gong kelawan beri. 


= 80 = 
Sesahuran tengerenira wong islam, lawan tengarane wong kapir, 
gong maguru gangsa, tetege kaya butula, subare awanti-wanti, 
wus ayun-ayunan, wong aslam lawan wong kapir. 


= 81 = 
Wus pinasang marime wadiya kopar, jumegur suwara neki, unine 
ambal-ambal lan, mariyem lawan melela, nanging datan 
angenani, ing wadiya islam, saking permaning Yang Widi. 


= 82 = 
Wadiya islam aneseg, /139/ ing wadiya kopar, sigera bedhil- 
binedhil, panguras lawan sinapan, nanging perjurit islam, 
merepeki perjurit kapir, dadi satunggal, pan sengguh-sinengguh 
wani. 


= 83 = 
Miwah ana kang suduk ika, ana kang bedhil-biendhil, lan ana 
pedhang-pineedhang, ana kang cuderik-cinuderik, ana ingkang 
seking-sineking, kathah kang pejah, sinepak kelawan esthi. 

= 84 = 
Wadiya kopar pejah tanpa wilangan, wadiya islam ingkang mati, 
ika amung saleksa, kelawan pujul sedasa, tan dangu anulya 
parapti, punggawa kopar, inggih gegamanira miranti. 


= 85 = 
Amir Hamzah amedali bodayuda, amungsuh /14/ perjurit kapir, 
kelawan Sunan Manyuran, wong kapir dateng saleksa, den amuk 
tiyang kalih, pejah sedaya, datan ana ingkang kari. 


= 86 = 
Wulung Kembang amedali bodayuda, merabot sikeping jurit, ana 
ing ranagana, ambekta gegaman tumbak tumbak, sumbere 
awanti-wanti, eh ta wong islam, lamun sira bosen urip. 


= 87 = 
Ayun-ayunan perjurit ing Majalengka, Wulung Kembang aran 
mami, lah ta rebutan ingwang, wadiya islam sedaya, tamtama 
kelawan manteri, bareng mara, amesthi ingsun tadhahi. 


= 88 = 
Nulya medal Amir hamzah neng payudan, Wulung Kembang den 
parani, ambekta gegaman tumbak, pan sampun /141/ayun- 
ayunan, perjurit islam lan kapir, Ki wulung Kembang angemasi, 
lelawa nira, peksi dhandhng notholi. 


PUPUH 09 
Dandhang 


= 01 = 
Kawarnaha ingkang sampun lalis, Wulung Kembang Tumenggung 
Berangkal, ika kapernah ipene, Berawijaya Majalangu, lelayone 
sampun cinandhi, wanten malih ipe nira, nata Majalangu, kang 
nama Dhandhang Wecana, sampun lenggah Tumenggung ing 
Majapahit. 


= 02 = 
Raden Dhandhng Wecana medali, /142/ badayuda oneng 
ranagana, wanti-wanti sesubare, wong islam rebuten ingsun, 
perjurit ing Majapahit, Dhandhang Wecana aran ingwang, 
tumbake den pikul, amir Hamzah nulya medal, bekta tumabk 
wong kapir dipun parani, tumbak-tinumbak. 


= 03 = 

Panumbaknya tanana nedhasi, watangira pan samiya bituwang, 
narik juriga karone, tumulya suduk-sinuduk, datan ana ingkang 
kecodhi, dhuwungira rinangkana sayah kalihipun, tumulya kedel 
sarapan, tiyang kalih aneda gadum lan ranti, tumulya anginum 
toya. 


= 04 = 
Wus sarapan nulya tangkep malih, bodayuda Amir Hamzah ika, 
/143/ Dhandhang Wacana mungsuhe, Jeng Sunan Manyuran 
muwus, neng payudan dipun tingali, punika Ki Amir Hamzah, pan 
suduk-sinuduk, ananging tiyang kaliyan panyuduknya datan ana 
kang nadhai, pan sami perwira nira. 


= 05 = 
Haji Ngusman nulya amarani, ing wong yuda apan sarwi ngocap, 
dhuh biyang kaya perihe, sateriya kang perang pupuh, ora patut 
dipun tingali, kaliyan mawi juriga, pan suduk-sineduk, ananging 
ingkang peryoga, keris siji punika dipun karoni. 


= 06 = 
Amir Hamzah kerise gen tedhi, ing Jeng Sunan Manyuran punika, 
tumulya den.................: 


Keterangan : 

Urut-urutan pupuh “Babad Demak Pesisiran” beserta jumlah pada- 
nya sbb : 

. Asmaradana, terdiri dari 64 pada. 

. Peksi Nala, terdiri dari 63 pada. 

. Roning Kamal, terdiri dari 46. 

. Pangkur, terdiri dari 27 pada. 

. Asmaran, terdiri dari 73 pada. 

. Kinanthi, terdiri dari 32 pada. 

. Roning Kamal, terdiri dari 38 pada. 

. Durma, terdiri dari 89 pada. 

. Dandhang, terdiri dari 5 pada lebih 21⁄2 gatra (tidak lengkap.) 


OCoOoNOQURAUWNEe 


Peksi Natal = Dandhanggula, 
Dhandhang = Dandhanggula, 
Roning Kamal = Sinom, 
Asmaran = Asmaradana, 
Kinanthi = Kinanthi. 


Alang Alang Kumitir. 

RINGKASAN NASKAH 


Pupuh “Asmaradana” 

Penulis babad memuji Yang Suksma (Yang Widi), Nabi 
Muhammad, sahabat Nabi, yaitu Abubakar, Ngusman, Ngumar, 
dan Ngali. Babad ditulis pada hari Sabtu Pon, tanggal 24, bulan 
Ruwah, tahun 19. penulis meminta maaf kepada pembaca atas 
segala kekurangannya. Dalam pupuh ini diceritakan tentang cerita 
yang kuno-kuno, dimulai dari Nabi Adam sampai Ibrahim Asmara 
yang menurunkan Raja Pandhita, Raden Rahmat, dan Dewi 
Zainab. Adapun urutanya sebagai berikut : 

Nabi Adam berputra Nabi Sis. 

Nabi Sis berputra Raden Anwas dan Nurcahya. 

Raden Anwas berputra Raden Kinad. 

Raden Mustahil berputra Raden Majid. 

Raden Majid berputra Nabi Idris. 

Nabi Idris berputra Raden Sahur. 

Raden Sahur berputra Raden Musalik. 

Raden Musalik berputra berputra Nabi Nuh. 

Nabi Nuh berputra Raden Sam. 

Raden Sam berputra Raden Sangid. 

Raden Sangid berputra Raden Palwa. 

Raden Palwa berputra Raden Rangu. 

Raden Rangu berputra Raden Sarah. 

Raden Sarah berputra Raden Pahur. 

Raden Pahur berputra Patih Azar. 

Patih Azar berputra Nabi Ibrahim. 

Nabi Ibrahim berputra Nabi Ismail. 

Nabi Ismail berputra Raden Sabit. 

Raden Sabit berputra Raden Yasyab. 

Raden Yasyab berputra Raden Yarab. 

Raden Yarab berputra Raden Pahur. 

Raden Pahur berputra Raden Mutawab. 

Raden Mutawab berputra Raden Ngadnan. 

Raden Ngadnan berputra Raden Mungadi. 

Raden Mungadi berputra Raden Najar. 

Raden Najar berputra Raden Mapar. 

Raden Mapar berputra Raden Ilyas. 

Raden Ilyas berputra Abuthalib. 

Abuthalib berputra Ki Hujimah. 

Ki Hujimah berputra Ki Kunanah. 

Ki Kunanah berputra berputra Kyai Tafsir. 

Kyai Tafsir berputra kyai Ghalib. 

Kyai Ghalib berputra Ki Ngabdul Manab. 

Ki Ngabdul manab berputra Kyai Hasim. 

Kyai Hasim berputra Ngabdul Muntalib. 

Ngabdul Muntalib berputra Ki Ngabdullah. 

Ki Ngabdullah berputra Nabi Muhammad. 

Nabi Muhammad berputra Siti Fatimah. 

Siti (Dewi) Fatimah berputra Zainal Ngabidin. 

Zainal Ngabidin berputra Zainal Ngalim. 

Zainal Ngalim berputra Zainal Kubra. 

Zainal Kubra berputra Zainal Kusen. 

Zainal Kusen berputra Mahmud Alkubra. 

Mahmud Alkubra berputra Jumadi Alkubra. 

Jumadi Alkubra berputra Maulana Ishaq, Ibrahim Asmara, dan 
Siti Asfah (menjadi isteri Ngabdul Majid, raja Ngerum). 


Nurcahya, adik Anwas, berputra Nurrasa. 

Nurrasa berputra sang Yang Wenang. 

Sang Yang Wenang berputra Sang Yang Wening. 

Sang Yang Wening berputra Sang Yang Tunggal. 

Sang Yang Tunggal berputra Betara Guru. 

Betara Guru berputra Betara Wesnu. 

Betara Wesnu berputra Serigati (raja Gilingwesi). 

Serigati berputra yang Terwasthi (raja Mendhang Andhong). 
Yang Terwasthi berputra Parikena. 

Parikena berputra Manumanawasa. 

Manumanawasa berputra Raden Sutapa. 

Raden Sutapa berputra Raden Sekutrem. 

Raden Sekutrem berputra Sekari. 

Sekari berputra Palasara. 

Palasara berputra Abiyasa. 

Abiyasa berputra Pandhudewa. 

Pandhudewa berputra Ki Arjuna. 

Ki Arjuna berputra Parikesit. 

Parikesit berputra Udayana. 

Udayana berputra Jayadarma. 

Jayadarma berputra Jayamijaya. 

Jayamijaya berputra Gendroyana. 

Gendroyana berputra Sumawicitera. 

Sumawicitera berputra Citerasuma. 

Citerasuma berputra Pancaderiya. 

Pancaderiya berputra Selajala. 

Selajala berputra Sri Mapunggung. 

Sri Mapunggung berputra Gendhiawan. 

Gendhiawan berputra Resi Genthayu (Raja Koripan). 

Resi Genthayu berputra Lembumiluhur (Raja Jenggala). 

Lembumiluhur berputra Rawisrengga (Raja Jenggala). 

Rwisrengga berputra Raden Laiyan (Raja Pajajaran). 

Raden Laiyan (Laliyan) berputra Mundhisari. 

Mundhisari berputra Mundhingwangi (raja Pajajaran) dan Arya 
Banjaran (Patih Pajajaran). 

Mundhingwangi berputra empat orang yaitu : (1) Ratna 
Kusuma, (2) Raden Ayu Himuk, (3) Raden Suruh, dan (4) Ciyung 
Wanara (ibu-nya ampeyan, selir). 

Raden Suruh melapor kepada ayahnya bahwa Ratna Kusuma 
mencintai dirinya. Mundhingwangi marah, Ratna Kusuma diusir. la 
pergi ke Gunung Kombang bertapa, kemudian ina menjadi raja di 
laut selatan. 

Raden Ayu Himuk saki-sakitan. Oleh ayahnya ia dibuang ke 
Pilau Onderus. la diambil anak oleh raja England yang kemudian 

menurunkan raja Kumpeni di tanah England, Peresman, dan 
Sopahnyol. 

Sesudah Mundhingwangi wafat, Ciyung Wanara menjadi raja 
di Pejajaran, sedangkan Raden Suruh menjadi raja Majalengka 
(Majapahit) bergelar Berawijaya. 

Raden Suruh berputra Berakumara. 

Berakumara berputra Raden Wijaya. 

Raden Wijaya berputra Kartawijaya. 

Kartawijaya berputra Anggawijaya (Berawijaya terakhir). 


Raja Kunthara, Raja Cempa, memerintah Kujing, Klicare, 
Klikut, Gur, dan Mulebar. la berputra tiga orang, yaitu (1) Derawati 
Muratningerum (menjadi istri raja Berawijaya), (2) Raden Ayu 
Cendrawulan (menjadi istri Ibrahim Asmara), dan (3) Raden 
Cingkera. Ketika Raja Kunthara wafat, Raden Cingkera 
menggantikan ayahnya. 


Ibrahim Asmara tiba di Campa. Setiba di Campa ia 
menghadap raja Kunthara, waktu ditanya oleh Raja Kunthara 
tentang maksud kedatanganya di Campa, ia menyatakan bahwa 
ia ingin mengajak Raja Kunthara memeluk agama islam, agama 
yang suci. Raja Kunthara bersedia memeluk islam. Semua berhala 
yang terdapat di Campa dihancurkan oleh Raja Kunthara. 

Ibrahin Asmara dijadika menatu oleh Raja Kunthara. la 
dijodohkan dengan Conderawulan. 

Ibrahim asmara berputra tiga orang, yaitu (1) Raden Raja 
Pandhita, (20 Raden Rahmad, dan (3) Dewi Zainab. 


Pupuh “Dhandhanggula” 

